text:
Mokapo 5
Nefi mpe Lehi bamipesi na koteya—Nkombo ya bango ebiangi bango na komekola bomoi bwa bango nsima ya batata ba bango—Klisto asikoli bango baye bayamboli—Nefi mpe Lehi basali babongwani mingi mpe batiami o boloko, mpe moto mozingi bango—Lipata lyoko lya molili lizipi nkama isato ya bato—Mabele maningani mpe mongongo moko motindi bato bayambola—Nefi mpe Lehi basololi elongo na banzelu, mpe ebele bazingami na moto. Penepene na 30 Yambo ya Klisto.
1 Mpe esalemaki ete o mobu moye kaka, tala, Nefi atikaki kiti ya bosambisi na moto oyo ya ye nkombo ezalaki Sezolami.
2 Mpo lokola mibeko mpe boyangeli bwa bango botiamaki na mokano mwa bato, mpe baye boponoki bobe bazalaki motango monene koleka bango baye baponoki bolamu, yango wana bazalaki kotelaka mpo ya bobebisami, mpo mibeko mikomaki mibeba.
3 Iyo, mpe eye ezalaki enso te; bazalaki bato boko ba mito mikasi, mpenza ete bakokaki te koyangelama na mobeko to boyengebene, longola se soko ezalaki o bobebisami bwa bango.
4 Mpe esalemaki ete Nefi akomaki motau na ntina ya bobe bwa bango; mpe atikaki kiti ya bosambisi, mpe akamataki yango likolo lya ye koteya liloba lya Nzambe etikali enso ya mikolo mya ye, mpe ndeko mobali wa ye Lehi lokola, etikali enso ya mikolo mya ye;
5 Mpo bamikundolaki maloba maye tata wa bango Elamani alobaki epai ya bango. Mpe iye izali maloba alobaki:
6 Tala, bana babali ba ngai, nazali na mposa ete bomikundola kobatela mitindo mya Nzambe; mpe nalingi ete bosakola epai ya bato maloba maye. Tala, napesi epai ya bino nkombo ya baboti ba biso ba yambo baye bayaki libanda lya mboka ya Yelusaleme; mpe eye esali ngai ete emikundoli bino nkombo ya bino bokoka komikundola bango; mpe emikundoli bino bango bomikundola misala mya bango; mpe emikundoli bino misala mya bango bokoka komikundola boniboni ete elobami, mpe lisusu ekomami, ete mizalaki milamu.
7 Yango wana, bana babali ba ngai, nalingi ete bosala eye ezali elamu, mpo ete elobama etali bino, mpe lisusu ekomama, kutu lokola elobamaki mpe ekomamaki etali bango.
8 Mpe sikawa bana babali ba ngai, tala nazali na mwa mingi ya kozala na mposa na bino, eye mposa ezali, ete bokoki te kosala makambo maye ete bokoka komikumisa, kasi ete bokoka kosala makambo maye mpo ya kotonga mpo ya binomei bomengo boko o lola, iyo, boye bozali seko, mpe bokopolo te; iyo, ete bokoka kozala na likabo lina lya motuya lya bomoi bwa seko, boye tozali na ntina ya kobanza ete bopesami na batata ba biso.
9 O bomikundola, bomikundola, bana babali ba ngai, maloba maye mokonzi Benyamina alobaki epai ya bato ba ye; iyo, bomikundola ete ezali te nzela to mayele masusu na wapi bato bakoki kobikisama, bobele na nzela ya makila ma botumbulami bwa Yesu Klisto, oyo akoya; iyo, bomikundola ete ayei mpo ya kosikola mokili.
10 Mpe bomikundola lisusu maloba maye Amuleki alobaki epai ya Zezilomi, o engumba ya Amoniya; mpo alobaki epai ya ye ete Nkolo solo akoya mpo ya kosikola bato ba ye, kasi akoya te mpo kosikola bango o masumu ma bango, kasi mpo ya kosikola bango uta o masumu ma bango.
11 Mpe azali na nguya epesami epai ya ye uta na Tata mpo ya kosikola bango uta o masumu ma bango na ntina ya boyamboli; yango wana atindi banzelu ba ye mpo ya kosakola nsango ya masengeli ma boyamboli, boye bomemi epai ya nguya ya Mosikoli, epai ya lobiko la bozo bwa bango.
12 Mpe sikawa, bana babali ba ngai, bomikundola, bomikundola ete ezali na likolo lya libanga lya Mosikoli wa biso, oyo azali Klisto, Mwana Mobali wa Nzambe, ete bosengeli kotonga nse ya bino; ete ekotinda zabulu mipepe mikasi mya ye, iyo, makula ma ye o mopepe mwa kaina, iyo, ekobete mvula inso ya mabanga ya ye mpe moketi mokasi mwa ye likolo lya bino, ekozala na nguya te likolo lya bino mpo ya kobenda bino o nse o libulu lya bobola mpe lisuma lizanga nsuka, na ntina ya libanga likolo lya lyango botongami, liye lizali nse yoko ya solo, nse yoko na wapi soko bato batongi bakoki te kokweya.
13 Mpe esalemaki ete iye izalaki maloba maye Elamani alakisaki bana babali ba ye; iyo, alakisaki bango makambo mingi maye makomami te, mpe lisusu makambo mingi maye makomami.
14 Mpe bamikundolaki lisusu maloba ma ye; mpe yango wana bakendeki, kobatelaka mitindo mya Nzambe, mpo ya kolakisa liloba lya Nzambe o ntei ya bato banso ba Nefi, kobandaka o engumba Beboo;
15 Mpe uta kuna o engumba ya Gidi; mpe uta engumba ya Gidi o engumba ya Muleki;
16 Mpe kutu uta engumba yoko o esusu, kina bakendeki o ntei ya bato banso ba Nefi baye bazalaki o mboka ya epai ya sudi; mpe uta kuna o kati ya mboka ya Zalayemila, o ntei ya Balamani.
17 Mpe esalemaki ete bateyaki na nguya enene, mpenza ete babulunganisaki mingi ya bakabwani baye balongwaki uta na Banefi, mpenza ete bayaki mpe batubelaki masumu ma bango mpe babatisamaki mpo ya boyamboli, mpe sasaipi bazongaki na Banefi mpo ya kosala makasi mpo ya kobongisa epai ya bango mbeba iye basalaki.
18 Mpe esalemaki ete Nefi mpe Lehi bateyaki Balamani na nguya mpe bokulaka bonene bwa lolenge loye, mpo bazalaka na nguya mpe bokulaka bapesama epai ya bango ete bakoka koloba, mpe lisusu bazalaki na nini bakoloba epesama epai ya bango—
19 Yango wana balobaki mpo ya bokamwi bonene bwa Balamani, na bondimisi bwa bango, mpenza ete nkoto mwambe ya Balamani baye bazalaki o mboka ya Zalayemila mpe zingazinga mpembeni babatisamaki mpo ya boyamboli, mpe bandimisamaki na nkuna ya mimeseno mya batata ba bango.
20 Mpe esalemaki ete Nefi mpe Lehi balongwaki uta kuna mpo ya kokende o mboka ya Nefi.
21 Mpe esalemaki ete bakamatamaki na limpinga lya Balamani mpe babwakamaki o kati ya boloko; iyo, kutu o boloko bona kaka o bwango Amona mpe bandeko babali ba ye babwakamaki na basali ba Limiyi.
22 Mpe esilaka bango kobwakama o kati ya boloko mikolo mingi na bozangi bilei, tala, bakendeki o kati ya boloko mpo ya kokamata bango ete bakoka koboma bango.
23 Mpe esalemaki ete Nefi mpe Lehi bazingamaki mpembeni lokola soko na moto, kutu mpenza ete bamekaki te kotia maboko ma bango likolo lya bango mpo ya bobangi mbele bakozikisama. Nzokande, Nefi mpe Lehi bazikisamaki te; mpe bazalaki lokola batelemeki o katikati ya moto mpe bazikisamaki te.
24 Mpe emonoki bango ete bazingamaki mpembeni na likonzi lyoko lya moto, mpe ete ezikisaki bango te, mitema mya bango mizwaki mpiko.
25 Mpo bamonoki ete Balamani bamekaki te kotia maboko ma bango likolo lya bango; mpe bamekaki te koya penepene na bango, kasi batelemeki lokola soko bakomisamaki baba na bokamwi.
26 Mpe esalemaki ete Nefi mpe Lehi batelemeki mpe babandaki koloba epai ya bango, kolobaka: Bangani te, mpo tala, ezali Nzambe oyo alakisi bino likambo liye lya bokamwi, o lyango elakisami epai ya bino ete bokoki te kotia maboko ma bino likolo lya biso mpo ya koboma biso.
27 Mpe tala, elobaki bango maloba maye, mabele maninganaki mpenza, mpe bifelo bya boloko bininganaki lokola soko bizalaki penepene na kokweya o mabele; kasi tala, bikweyaki te. Mpe tala, baye bazalaki o boloko bazalaki Balamani mpe Banefi baye bazalaki bakabwani.
28 Mpe esalemaki ete bazipamaki na lipata lyoko lya molili, mpe bobangi boko bwa nsomo mpe bonene boyaki likolo lya bango.
29 Mpe esalemaki ete eyaki mongongo moko lokola soko mozalaki likolo lya lipata lya molili, kolobaka: Yambolani, yambolani, mpe lukani lisusu te kobebisa basali ba ngai baye natindi epai ya bino mpo ya kosakola nsango elamu.
30 Mpe esalemaki ete eyokaki bango mongongo moye, mpe emonoki bango ete ezalaki te mongongo moko mwa nkake, mpe ezalaki te mongongo moko mwa makelele ma lokito lonene, kasi tala, ezalaki mongongo moko mwa kimia mpe elengi ebongo nie, lokola soko ezalaki lisololi lyoko, mpe etobolaki kutu na bozo mpenza—
31 Mpe ata elengi ya mongongo, tala mabele maninganaki mpenza, mpe bifelo bya boloko bilengeki lokola, lokola soko bizalaki penepene na kokweya o mabele; mpe tala lipata lya molili, liye lizipaki bango, lipanzanaki te—
32 Mpe tala mongongo moyokanaki lisusu, kolobaka: Yambolani, yambolani, mpo bokonzi bwa lola bozali penepene; mpe lukani lisusu te koboma basali ba ngai. Mpe esalemaki ete mabele maninganaki lisusu, mpe bifelo bilengeki.
33 Mpe lisusu mbala ya isato mongongo moyaki, mpe molobaki epai ya bango maloba ma bokamwi maye makoki te kolobama na moto; mpe bifelo bilengeki lisusu, mpe mabele maninganaki lokola soko mazalaki penepene na kokabwana o katikati.
34 Mpe esalemaki ete Balamani bakokaki te kokima na ntina ya lipata lya molili liye lizipaki bango; iyo, mpe lisusu bazalaki molende na ntina ya bobangi boye boyaki likolo lya bango.
35 Sikawa ezalaki moko o ntei ya bango oyo azalaki Monefi moko wa mbotama, oyo azalaka mbala yoko wa eklezia ya Nzambe kasi akabwanaka uta na bango.
36 Mpe esalemaki ete amibalukaki mpembeni, mpe tala, amonoki o ntei ya lipata lya molili bilongi bya Nefi mpe Lehi; mpe tala, bazalaki kongenge mpenza, kutu lokola bilongi bya banzelu. Mpe amonoki ete batombolaki miso mya bango o lola; mpe bazalaki na ezalela lokola soko kolobaka to kotombolaka mingongo mya bango epai ya yoko mozali oyo bamonoki.
37 Mpe esalemaki ete moto oyo agangaki epai ya ebele, ete bakoka kobaluka mpe kotala. Mpe tala, epesamaki epai ya bango nguya ete kobaluka mpe batala; mpe bamonoki bilongi bya Nefi mpe Lehi.
38 Mpe balobaki epai ya moto ona: Tala, nini makambo maye manso malingi koloba, mpe ezali nani elongo na ye bato baye basololi?
39 Sikawa nkombo ya moto ona ezalaki Aminadabi. Mpe Aminadabi alobaki epai ya bango: Basololi elongo na banzelu ba Nzambe.
40 Mpe esalemaki ete Balamani balobaki epai ya ye: Nini tokosala, ete lipata liye lya molili likoka kolongwa na kozipaka biso?
41 Mpe Aminadabi alobaki epai ya bango: Bosengeli koyambola, mpe kobelela epai ya mongongo, kutu kina bokozala na bondimi na Klisto, oyo alakisamaki epai ya bino na Alama, mpe Amuleki, mpe Zezilomi; mpe ekosala bino eye, lipata lya molili likolongwa na kozipaka bino.
42 Mpe esalemaki ete banso babandaki kobelela epai ya mongongo mwa ye oyo aningisaka mabele; iyo, babelelaki kutu kina lipata lya molili lipanzanaki.
43 Mpe esalemaki ete ebwakaki bango miso mya bango mpembeni, mpe emonoki bango ete lipata lya molili lipanzanaki uta na kozipaka bango, tala, bamonoki ete bazingamaki mpembeni, iyo moto na moto, na likonzi lyoko lya moto.
44 Mpe Nefi mpe Lehi bazalaki o katikati ya bango; iyo, bazingamaki mpembeni; iyo, bazalaki lokola soko o katikati ya moto mokopela na mololi, kasi mosalaki bango mpasi te, mpe mokamataki te likolo lya bifelo bya boloko; mpe batondisamaki na bosepeli boye boleki maloba mpe botondi na nkembo.
45 Mpe tala, Molimo Mosantu mwa Nzambe akitaki uta o lola, mpe akotaki o kati ya mitema mya bango, mpe batondisamaki lokola soko na moto, mpe bakokaki koloba maloba ma bokamwi.
46 Mpe esalemaki ete eyaki mongongo epai ya bango, iyo, mongongo mwa elengi, lokola soko mozalaki lisololi lyoko, kolobaka:
47 Kimia, kimia ezala epai ya bino, na ntina ya bondimi bwa bino na Molingami Molamu wa ngai, oyo azalaki uta o bokelami bwa mokili.
48 Mpe sikawa, eyokaki bango eye babwakaki miso mya bango lokola soko mpo ya kotala uta wapi eyaki mongongo; mpe tala, bamonoki lola lofungwani; mpe banzelu bakitaki libanda lya lola mpe basalaki epai ya bango.
49 Mpe ezalaki penepene na nkama isato ya bato baye bamonoki mpe bayokaki makambo maye; mpe batindamaki bakende mpe bakamwa te, mpe batia ntembe te.
50 Mpe esalemaki ete bakendeki, mpe basalaki epai ya bato, kosakolaka o ntaka ya bikolo binso zingazinga mpembeni makambo manso bayokaki mpe bamonoki, mpenza ete eteni mingi koleka ya Balamani bandimisamaki na bango, na ntina ya bonene bwa polele iye bazwaki.
51 Mpe mingi lokola bandimisamaki, batiaki o nse mandoki ma bango ma etumba, mpe lisusu boyini bwa bango mpe momeseno mwa batata ba bango.
52 Mpe esalemaki ete batikaki mpenza epai ya Banefi mboka ya bozwi bwa bango.


c: text/html

text:
Komelá biso
Tozali na esengo ya kosalisa bato oyo basepelaka na Biblia to na mosala na biso na mokili mobimba. Finá esika moko oyo olingi awa na nse mpo na kokutana na Batatoli ya Yehova ya mboka na bino.
Luká dati ya Ekaniseli ya liwa ya Yesu mpo na mbula oyo ezali koya
Luká esika Batatoli ya Yehova bakosala liyangani moko monene
Bengá na telefone to komelá biso na baadrɛsi oyo ezali wana na nse
Uruguay
Asociación de los Testigos de Jehová
Cesar Mayo Gutierrez 2645
12500 MONTEVIDEO
URUGUAY
Ngonga ya mosala
Lundi tii Vendredi
8:00 tii 17:00

robotstxt: allowed

filter: keep


text:
1 TIMOTE
1 TIMOTE 1
1 Ngai Polo, mopostolo ya Kristo Yesu na etinda ya Nzambe Mobikisi na biso mpe ya Kristo Yesu Elikya na biso;
2 natindi mokanda oyo epai ya Timote, mwana na ngai ya solo kati na kondima.Tika ete ngolu, mawa, mpe kimia oyo ewuti na Nzambe Tata mpe na Kristo Yesu Nkolo na biso, ezala na yo.
3 Nalingi ovanda na Efezo, ndenge nasengaki yo tango nazalaki kokende na Masedwane, mpo ete opesa mitindo na bato mosusu ete batika koteya mateya ya lokuta,
4 bakangama te na masapo ya pamba-pamba, mpe na kotangaka bakombo ya bakoko oyo ezangi suka. Makambo wana ebimisaka kaka tembe na esika ya mosala ya Nzambe, oyo ezali na nzela ya kondima.
5 Nzokande tina ya motindo oyo, ezali ete bolingo emonana, bolingo oyo ewutaka na motema ya peto, na makanisi ya malamu, mpe na kondima ya solo.
6 Bato mosusu basi'babunga nzela wana, mpe bamipesa na masolo ya pamba-pamba.
7 Balingi bazala bateyi ya Mibeko, kasi basosolaka maloba na bango te to mpe oyo balobaka na molende nyonso.
8 Kasi biso toyebi ete, Mibeko ezali malamu soki moto asaleli yango na ndenge oyo ekoki.
9 Toyebi mpe lisusu ete, Mibeko esalama te mpo na bato ya malamu, kasi mpo na bato ya mabe mpe batomboki, mpo na bato oyo batosaka makambo ya Nzambe te mpe bato ya masumu, mpo na bato ya mbindo mpe bato oyo batiolaka makambo ya bosantu, mpo na baoyo babomaka batata na bango to mpe bamama na bango, mpo na bato oyo babomaka bato,
10 mpo na bato oyo basalaka ekobo, mpo na bato oyo basanganaka na baninga na bango mibali, mpo na bato oyo bateka bato na bowumbu, mpo na bato ya lokuta, mpo na bato oyo balapaka ndayi ya lokuta, mpe mpo na makambo mosusu oyo etambolaka nzela moko te na mateya ya solo;
11 mateya oyo ekokani na Sango Malamu ya nkembo ya Nzambe ya lokumu, oyo bapesaki ngai.
12 Nazali kozongisa matondi epai ya Kristo Yesu, Nkolo na biso, ye moto apesaki ngai makasi, mpo amonaki ete nazali ya kokoka, mpe aponaki ngai na mosala na ye;
13 ngai moto nazalaki liboso moto oyo azalaki kotiola ye, konyokola ye, mpe kofinga ye; kasi ayokelaki ngai mawa, pamba te nazalaki koyeba te makambo nazalaki kosala, mpe nazalaki na kondima te.
14 Bongo Nkolo na biso atondiselaki ngai ngolu na ye. elongo na kondima, mpe bolingo oyo ezali kati na Kristo Yesu.
15 Maloba oyo ezali ya solo mpe ezali ya kokoka mpo ete endimama: "Yesu Kristo ayaki na mokili mpo na kobikisa bato ya masumu", bongo ngai nazali moto ya mabe koleka bango nyonso.
16 Kasi ezali mpo na tina wana nde Nzambe ayokelaki ngai mawa, mpo ete kati na ngai, ngai moto ya mabe koleka bato nyonso ya masumu, Kristo Yesu akoka kolakisa kokanga motema na ye oyo ezangi ndelo, mpo ete nazala ndakisa mpo na bato oyo bakondima ye mpe bakozwa bomoi ya seko.
17 Tika ete lokumu mpe nkembo ya seko na seko, ezala na Mokonzi ya seko, Ye oyo akufaka te, amonanaka te, mpe azali Nzambe kaka se moko! Amen."
18 Timote, mwana na ngai, napesi yo etinda oyo: etinda yango ekokani na maloba ya kosakola oyo basakolaki mpo na yo, mpo ete na nzela ya kosalela yango, okoka kobunda
etumba ya malamu,
19 obatela kondima, mpe makanisi ya malamu. Bato mosusu basi'babwaka yango mpe babungisa kondima na bango.
20 Kati na bango tozali na: Imene mpe Alekizandre, baoyo nakaba na maboko ya satana mpo ete bayekola kotika kofinga Nzambe.
1TIMOTE 2
1 Liboso ya makambo nyonso, nazali kosenga ete bobondelaka, bosengaka, bobondelaka mpo na bato mosusu, mpe bozongisaka matondi mpo na bato nyonso,
2 mpo na bakonzi minene, mpe mpo na baoyo nyonso bazali na bokonzi, mpo ete tokoka kozala na bomoi ya boboto mpe ya kimia, kati na botosi makambo ya Nzambe mpe na bosantu.
3 Pamba te, yango ezali malamu mpe esepelisaka Nzambe Mobikisi na biso,
4 ye oyo alingi ete bato nyonso babika mpe bayeba makambo ya solo.
5 Pamba te Nzambe azali se moko, mpe moto oyo azongisaka boyokani kati na Nzambe na bato azali mpe moko, ye nde Kristo Yesu, moto,
6 oyo amipesaki ye moko lokola eloko oyo epesamaki mpo na kokangola bato nyonso; litatoli oyo esengelaki kopesama na tango na yango.
7 Mpe ezali mpo na yango nde, Nzambe aponaki ngai nazala moteyi mpe mopostolo, mpe molakisi ya kondima ya solo epai ya bato oyo bazali bayuda te. Nakosi te, kasi nalobi ya solo.
8 Nalingi ete na bisika nyonso, mibali batombola maboko ya bosantu tango bazali kobondela, bazala na kanda te mpe na koswana te.
9 Ndenge moko mpe, basi balata na ndenge oyo ekoki, na ndenge oyo bato bakoki komona mabe te, mpe na ndenge ya lofundu te. Bakangisa suki te, balata biloko ya wolo te, to mpe mayaka, to mpe bilamba ya talo koleka,
10 kasi balata misala ya malamu, oyo ekoki epai na basi oyo balobaka ete basambelaka Nzambe.
11 Basi, esengeli bayekola kati na kimia mpe na botosi nyonso.
12 Napesi ndingisa te na basi mpo na koteya, to mpe kozala na bokonzi likolo ya mibali; kasi esengeli avanda nye.
13 Pamba te, Nzambe asalaki liboso Adam, bongo Eve na sima.
14 Mpe, Adam akosamaki te; kasi ezali mwasi moto akosamaki, mpe abukaki mobeko ya Nzambe.
15 Kasi mwasi akobika na nzela ya kobota bana, soki akobi kotambola kati na kondima, na bolingo, na bosantu, mpe na kozanga makanisi ya lolendo.
1 TIMOTE 3
1 Liloba oyo ezali ya solo: "Soki moto alingi kokoma mokengeli, aponi mosala moko ya malamu.
2 Mokengeli asengeli kozala na likambo ata moko te ya mabe, asengeli kozala mobali ya mwasi moko kaka, moto ya lokoso te, moto oyo ayebi komibatela malamu, moto oyo bato basengeli kotosa, moto oyo ayambaka bapaya malamu, moto oyo ayebi koteya,
3 moto oyo alangwaka masanga te, moto oyo atombokaka te, kasi moto ya boboto, moto oyo aswanaka te, moto ya lokoso ya mbongo te,
4 moto oyo ayebi kokamba libota na ye malamu, mpe atalaka malamu soki bana na ye batambolaka na botosi penza.
5 Pamba te, soki moto ayebi kokamba libota na ye moko te, bongo ndenge nini akokoka kobatela Lingomba ya Nzambe?
6 Esengeli azala te moto oyo awuti kobongola motema sika, soki te, akotonda na lofundu, mpe akozwa etumbu lokola oyo Zabolo azwaki.
7 Esengeli azala na litatoli ya malamu liboso ya bato oyo bazali bandimi te, mpo ete akweya kati na soni te mpe kati na motambu ya Zabolo te.
8 Badiakre mpe ndenge moko, esengeli bazala bato oyo bakoki mpo na kozwa botosi, bazala bato ya maloba mibale te, bazali bato oyo bamelaka masanga mingi te, mpe bato oyo batonda na lokoso ya kozwa litomba ya soni te.
9 Esengeli bayeba kobatela sekre ya kondima kati na makanisi ya peto.
10 Esengeli bameka bango liboso; bongo soki bamoni bango na mabe te, wana nde bakoki kosala lokola badiakre.
11 Ndenge moko mpe mpo na basi na bango, esengeli bazala basi oyo bakoki mpo na kozwa botosi, batongaka bato te, bazala na lokoso te, mpe bazala sembo na makambo nyonso.
12 Diakre esengeli azala mobali ya mwasi moko kaka, ayeba kokamba bana na ye mpe ndako na ye malamu.
13 Pamba te, badiakre oyo basalaka mosala na bango malamu, bazwaka lokumu mpe elikya monene kati na kondima na bango oyo ezali kati na Kristo Yesu.
14 Atako nazali na elikya ya koya epai na yo noki penza, kasi nakomeli yo mitindo oyo,
15 mpo ete soki naye noki te, okoka koyeba soki ezaleli ya ndenge nini esengeli kozala na yango kati na ndako ya Nzambe, oyo ezali Lingomba ya Nzambe ya bomoi, likunzi, mpe fondasio ya makambo ya solo.
16 Ya solo, sekre ya kotosa makambo ya Nzambe ezali monene: Nzambe amonanaki na nzoto ya bomoto, akomaki sembo na nzela ya Molimo, baanzelu bamonaki ye, bateyaki sango na ye kati na bato oyo bazali bayuda te, bandimaki ye kati na mokili, mpe amemamaki kati na nkembo.
1 TIMOTE 4
1 Nzokande, Molimo alobi polele ete na mikolo ya suka, bato mosusu bakobwaka kondima, bakolanda milimo ya lokuta mpe mateya ya milimo mabe.
2 Mateya ya ndenge wana ewutaka na lokuta ya bato ya lokuta, baoyo makanisi na bango esi'ebeba, lokola nde ezika na libende ya moto.
3 Bapekisaka bato babala te mpe batindaka bango balia te biloko mosusu; oyo Nzambe asala mpo ete bandimi mpe baoyo bayebi makambo ya solo balia yango sima ya kozongisa matondi.
4 Pamba te, eloko nyonso oyo Nzambe asala ezali malamu, mpe tokoki koboya eloko moko te soki tolie yango sima ya kozongisa matondi.
5 Pamba te, Liloba ya Nzambe mpe mabondeli, nde ekomisaka yango bosantu.
6 Soki oteyi makambo oyo epai ya bandeko, okozala mosali malamu ya Yesu Kristo, mosali oyo azali kozwa bilei na ye kati na maloba ya kondima mpe kati na mateya ya solo, oyo osi'ososola malamu penza.
7 Boya masolo ya pamba-pamba mpe biloba-loba ya mibange ya basi. Mipesa mpo na kotosa makambo ya Nzambe.
8 Pamba te, masano ya nzoto ezali na tina mpo na mwa makambo moke, kasi kotosa makambo ya Nzambe ezali na tina mpo na makambo nyonso, mpo yango ezali na elaka mpo na bomoi ya lelo mpe mpo na bomoi oyo ekoya.
9 Maloba oyo ezali ya solo mpe ezali ya kokoka mpo ete endimama.
10 Pamba te, soki tozali konyokwama mpo na kosala mosala mpe tozali kobunda makasi, ezali mpo tozali kotia elikya na biso kati na Nzambe ya bomoi, ye oyo azali Mobikisi ya bato nyonso, mpe koleka kutu bato oyo bandimaka elaka na ye.
11 Tinda makambo oyo mpe teya yango.
12 Moto moko te atiola bolenge na yo; kasi zala ndakisa liboso ya bandimi: na maloba, na ezaleli, na bolingo, na kondima, mpe na bopeto.
13 Kino tango nakoya, mipesa mpo na kotanga Makomi, mpo na koteya, mpe mpo na kolakisa.
14 Komona pamba te likabo na yo, oyo Nzambe apesaki yo na nzela ya maloba ya kosakola, tango bapaka ya Lingomba batielaki yo maboko.
15 Tia motema na makambo wana, mpe mipesa mobimba na yango, mpo ete bato nyonso bamona ete ozali kokende liboso.
16 Batela bomoi na yo mpe mateya na yo. Tia molende kati na yango, pamba te soki osai bongo, okomibikisa yo moko mpe okobikisa baoyo bayokaka yo.
1 TIMOTE 5
1 Kopamela mobange na makasi te, kasi lendisa ye lokola nde azali tata na yo. Kamata bilenge mibali lokola bandeko na yo,
2 mibange basi lokola bamama na yo, bilenge basi lokola bandeko na yo ya basi, kati na bopeto nyonso.
3 Tosaka basi oyo bakufela mibali, baoyo batikala bango moko.
4 Kasi soki mwasi oyo akufela mobali azali na bana to mpe bakoko, esengeli bayekola kolakisa botosi na makambo ya Nzambe liboso na libota na bango moko. Mpe bazongisela baboti na bango mpe bakoko na bango bolamu oyo basalelaki bango, pampa te yango esepelisaka Nzambe.
5 Mwasi oyo akufela mobali, oyo atikala kaka ye moko, atiaka elikya na ye nyonso na Nzambe, mpe akobaka kobondela butu mpe moi mpe kosenga Nzambe mpo asalisa ye.
6 Kasi mwasi oyo akufela mobali, oyo ami pesa kati na bisengo, azali ya kokufa atako azali na bomoi.
7 Pesa mitindo wana na bato, mpo ete moto moko te azala na mabe.
8 Soki moto ayebi kosunga bato na ye te, mpe koleka kutu baoyo ya libota na ye moko, moto ya ndenge wana asi'abwaka kondima mpe azali moto mabe koleka kutu moto oyo azangi kondima.
9 Mpo ete kombo ya mwasi oyo akufela mobali ekomama na buku ya basi oyo bakufela mibali, esengeli azala na bambula ntuku motoba, azala mwasi oyo abalanaki na mobali moko kaka,
10 mpe azala mwasi oyo ayebana mpo na misala na ye ya malamu: soki abokolaki bana malamu, soki ayambaki bapaya na ndako na ye, soki asukolaki makolo ya basantu, soki asalisaki baoyo bazalaki na minyoko, mpe soki asalaki lolenge nyonso ya misala ya malamu.
11 Kasi mpo na basi oyo bakufela mibali, baoyo bazali naino bilenge, kokoma bango te na buku wana. Pamba te, tango baposa na bango ya nzoto ekomatela komipesa na bango na Kristo, bakoluka na bango kobala.
12 Na bongo bakomema ngambo, awa bakobebisa elaka na bango ya liboso.
13 Lisusu, basi'bazwa ezaleli ya kozala songi-songi mpe kotambola- tambola na bandako ya bato. Mpe kaka goi-goi te, kasi bakoma mpe bato ya biloba-loba, bato oyo bakotaka makambo nyonso, mpe bato oyo balobaka makambo oyo ekoki te.
14 Yango wana, nazali kopesa toli na bilenge basi oyo bakufela mibali ete babala lisusu, babota bana, bakamba bandako na bango, mpe bapesa nzela na monguna te mpo na kotonga biso.
15 Pamba te, basusu basi'babungi nzela mpo na kolanda Satana.
16 Soki mondimi moko ya mwasi to ya mobali azali na basi oyo bakufela mibali na kati ya libota na ye, esengeli asalisa bango mpe atika te ete Lingomba emema mokumba na bango, mpo ete Lingomba ekoka kosalisa basi oyo bakufela mibali, baoyo batikala bango moko.
17 Bampaka oyo batambusaka malamu misala ya Lingomba, bakoki mpo na kozwa lifuti mbala mibale; koleka mingi, baoyo basalaka mosala ya koteya mpe ya kolakisa.
18 Pamba te, "Makomi ya Nzambe elobi: "kokanga monoko ya ngombe te na tango ezali konika mbuma, mpe mosali asengeli kozwa lifuti na ye."
19 Soki moto aye kofunda mpaka ya Lingomba epai na yo, kondimela ye te. Ndimela ye yango na monoko ya batemwe mibale to misato.
20 Baoyo bazali kosala masumu, pamela bango na miso ya bato nyonso, mpo ete basusu mpe babanga.
21 Napesi yo mokumba oyo liboso ya Nzambe, liboso ya Yesu Kristo, mpe liboso ya baanzelu basantu, ete batela mitindo oyo na mobimba na yango, mpe kosala likambo moko te na kopona bilongi.
22 Kotiela moto moko te maboko noki-noki, mpe kosangana na masumu ya bato mosusu te. Mibatela peto.
23 Komelaka kaka mayi te, kasi melaka mpe mwa ndambu ya vino mpo na estoma na yo mpe mpo na bapasi oyo etungisaka yo mbala na mbala.
24 Masumu ya bato mosusu emonanaka polele liboso kutu batu babanda koloba-loba mpo na yango; kasi oyo ya bato mosusu emonanaka na sima penza.
25 Ndenge moko mpe, misala ya malamu emonanaka polele penza, mpe oyo ezali mabe ekoki kotikala ya kobombama te.
1 TIMOTE 6
1 Baoyo nyonso bazali komema mokumba ya bowumbu esengeli bamona bakonzi na bango ete bazali ya kokoka mpo na kozwa lokumu nyonso, mpo ete moto moko te afinga kombo ya Nzambe mpe mateya oyo toteyaka.
2 Baoyo bakonzi na bango bazali bandimi, batiola bango te mpo bazali bandeko na bango. Nzokande, basalela bango na malamu penza, pamba te baoyo bazali kozua tomba na mosala na bango bazali bandimi mpe bandeko na bango ya bolingo. Tala, makambo oyo, osengeli koteya mpe kotinda bango.
3 Soki moto ateyi mateya mosusu, mpe alandi te maloba ya solo oyo ya Nkolo na biso Yesu Kristo, mpe mateya oyo ezali koloba mpo na botosi ya makambo ya Nzambe,
4 azali moto oyo atonda na lofundu, ayebi eloko moko te, azali na maladi ya kotuna-tuna mituna mpe ya kotiaka tempe mpo na maloba; yango ebotaka zuwa, koswana, maloba ya kotinga, kokanisela baninga makambo ya mabe,
5 mpe kotiana tembe ya pamba-pamba ya bato oyo babeba kati na makanisi na bango mpe bazangi makambo ya solo, baoyo bakanisaka ete kotosa makambo ya Nzambe ezali nzela oyo epesaka litomba ya mosolo.
6 Nzokande, kotosa makambo ya Nzambe mpe kosepela na biloko oyo ozali na yango, ezali penza litomba monene.
7 Pamba te, toyaki na eloko moko te na mokili, mpe tokoka komema ata eloko moko te.
8 Kasi soki tozali na biloko ya kolia mpe na elamba ya kolata, tokosepela mpo na yango.
9 Nzokande bato oyo balingaka kokoma bato ya bomengo bakweyaka kati na komekama, kati na motambo, mpe kati na baposa mingi ya bozoba mpe oyo ememaka pasi, oyo edindisaka bato kati na kufa mpe mabe.
10 Pamba te, "bolingo ya mbongo, yango nde ezali ebandeli ya mabe nyonso." Bato mosusu bawelelaki kozala na mbongo, babungisa kondima na bango mpe bamiyokisa bango moko bapasi mingi.
11 Kasi yo, moto ya Nzambe, kima makambo nyonso wana, mpe luka bosembo, kotosa makambo ya Nzambe, kondima, bolingo, kokanga motema mpe boboto.
12 Bunda etumba malamu ya kondima, simba bomoi ya seko oyo Nzambe abengelaki yo, tango osalaki koyambola ya kitoko liboso ya batemwe ebele.
13 Liboso ya Nzambe, oyo apesaka bomoi na biloko nyonso, mpe liboso ya Kristo Yesu oyo asalaki koyambola ya kitoko liboso ya Ponse Pilato, napesi yo mokumba oyo:
14 batela mibeko oyo, ezwa mbindo te mpe mabe te, kino Mokolo Nkolo na biso Yesu Kristo akomonana, ye
15 oyo Nzambe akomonisa na tango na ye oyo asi'atia: Ye oyo azali moto ya esengo, mokonzi kaka moko, Mokonzi ya bakonzi mpe Nkolo ya bankolo. Kaka ye moko nde akufaka te.
16 Avandaka na kati ya moi oyo moto moko te azali na makoki mpo na kotala, epai moto ata moko te asi'amona, to mpe akoki komona. Tika ete lokumu mpe makasi ya seko na seko ezala na ye! Amen.
17 Pesa etinda oyo na bato oyo bazali bato ya bomengo na mokili oyo, ete bazala bato ya lomndu te mpe batia motema na bango te na bomengo oyo ezangi elikya, kasi batia motema na bango na Nzambe, oyo apesaka biso biloko nyonso na mingi penza, mpo ete tosepela na yango.
18 Tindaka bango basalaka makambo ya malamu, bazala bato ya bomengo na misala ya malamu, bakabelaka bato, mpe basepelaka kokabola biloko na bango na bato mosusu.
19 Na ndenge wana, bakomibombela bango moko bomengo oyo: fondasio ya malamu mpo na mikolo oyo ezali koya, mpo ete bazwa bomoi ya solo.
20 Ee Timote, batela malamu oyo bapesa yo. Boya masolo ya pamba-pamba na oyo etelemelaka makambo ya kosambela, mpe tembe ya oyo babengaka na lokuta, ete ezali "Boyebi",
21 oyo bato mosusu basi'bandima yango, mpe balongwa na nzela ya kondima. Tika ete ngolu ezala na yo!
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text:
MOKAPO YA ZOMI NA NSAMBO
Pusaná penepene na Nzambe na libondeli
Mpo na nini tosengeli kobondela Nzambe?
Tosengeli kosala nini mpo Nzambe ayoka mabondeli na biso?
Ndenge nini Nzambe apesaka eyano na mabondeli na biso?
1, 2. Mpo na nini tosengeli kotalela libondeli ete ezali libaku ya malamu mpenza, mpe mpo na nini tosengeli koyeba oyo Biblia elobaka mpo na libondeli?
SOKI tokokanisi mabelé na molɔ́ngɔ́, tokomona ete mabelé ezali moke mpenza. Kutu, mpo na Yehova, “ye oyo asalaki lola mpe mokili,” bikólo nyonso bizali lokola mwa litangá ya mai na kati ya katini. (Nzembo 115:15; Yisaya 40:15) Atako bongo, Biblia elobi ete: ‘Yehova azali penepene na bango nyonso bakobyanga ye, baoyo bakobyanga ye na solo. Akosilisa mposa na bango baoyo bakobanga ye, akoyoka mpe koganga na bango.’ (Nzembo 145:18, 19) Kanisá naino ndimbola ya maloba wana! Mozalisi oyo aleki na nguya azali penepene na biso mpe akoyoka biso soki ‘tobyangi ye na solo.’ Tozali solo na libaku malamu ya kobondela Nzambe!
2 Nzokande, soki tolingi Yehova ayoka mabondeli na biso, tosengeli kobondela ye na ndenge oyo ekosepelisa ye. Ndenge nini tokoki mpenza kobondela ye ndenge wana soki toyebi te makambo oyo Biblia elobaka mpo na libondeli? Ezali na ntina mingi tóyeba oyo Makomami elobaka na makambo yango, mpamba te libondeli esalisaka biso tózala na boyokani ya malamu elongo na Yehova.
MPO NA NINI KOBONDELA YEHOVA?
3. Wapi moko ya bantina oyo tosengeli mpenza kobondela Yehova?
3 Moko ya bantina oyo tosengeli mpenza kobondela Yehova ezali mpo asɛngi biso tóbondelaka. Liloba na ye elendisi biso boye: “Bómitungisa ata na likambo moko te, kasi na makambo nyonso na nzela ya libondeli mpe na lilɔmbɔ elongo na matɔndi tiká ete masɛngi na bino eyebana epai ya Nzambe; mpe kimya ya Nzambe oyo eleki makanisi nyonso ekobatela mitema na bino mpe makoki na bino ya kokanisa na nzela ya Klisto Yesu.” (Bafilipi 4:6, 7) Ya solo, tokolinga te komona likabo yango oyo Moyangeli Monene ya molɔ́ngɔ́ apesi biso na boboto mpenza ete ezali eloko mpamba!
4. Na ndenge nini kobondela Yehova mbala na mbala ekómisaka boyokani na biso na ye makasi?
4 Ntina mosusu ya kobondela yango oyo: Kobondela Yehova mbala na mbala ekómisaka boyokani na biso na ye makasi. Baninga ya solosolo basololaka te kaka ntango moko na bango azali na mposa ya eloko moko. Kasi, moko na moko atalelaka bolamu ya moninga, mpe boninga na bango ekómaka makasi ntango bayebisanaka polele makanisi, mitungisi mpe mayoki na bango. Tokoki mpe koloba ete ezali bongo mpo na boninga na biso na Yehova Nzambe. Buku oyo esalisi yo oyeba makambo oyo Biblia eteyaka mpo na Yehova, bizaleli na ye mpe mikano na ye. Sikawa oyebi ete Yehova azali mpenza moto ya elimo. Libondeli epesi yo libaku ya koyebisa Tata na yo ya likoló makanisi na yo mpe ndenge mpenza ozali koyoka na motema na yo. Soki ozali kosala bongo, okopusana penepene mpenza na Yehova.—Yakobo 4:8.
MAKAMBO NINI TOSENGELI KOSALA?
5. Nini emonisi ete Yehova ayokaka mabondeli nyonso te?
5 Yehova ayokaka mabondeli nyonso? Tótalela makambo oyo alobaki na Bayisalaele na mikolo ya mosakoli Yisaya wana bazalaki batomboki: “Ata bokobondela mabondeli mingi mpenza nakoyoka te, mabɔkɔ na bino etondi na makila.” (Yisaya 1:15) Na yango, makambo mosusu ekoki kosala ete Nzambe ayoka mabondeli na biso te. Yango wana, mpo Nzambe andima mabondeli na biso, tosengeli liboso kosala mwa makambo mosusu ya ntina oyo azali kosɛnga biso.
6. Likambo nini ya liboso Nzambe asɛngi mpo ayoka mabondeli na biso, mpe ndenge nini tokoki kosala yango?
6 Likambo ya liboso oyo asɛngi biso ezali ete tómonisa kondima. (Malako 11:24) Ntoma Paulo akomaki ete: “Na kozanga kondima likoki ya kosepelisa [Nzambe] mpenza ezali ata moke te, mpo moto oyo azali kopusana epai ya Nzambe asengeli kondima ete ye azali mpe ete akómaka mopesi-mbano ya baoyo bazali koluka ye makasi.” (Baebele 11:6) Kondima ya solosolo esuki kaka te na koyeba ete Nzambe azali mpe ete ayokaka mpe apesaka eyano na mabondeli. Kondima emonanaka na misala na biso. Makambo tosalaka mokolo na mokolo esengeli komonisa polele ete tozali na kondima.—Yakobo 2:26.
7. (a) Mpo na nini tosengeli komonisa limemya ntango tozali koloba na Yehova na libondeli? (b) Ntango tozali kobondela Nzambe, ndenge nini tokoki komonisa ete tozali na komikitisa mpe ete tozali koloba na motema sembo?
7 Yehova azali mpe kosɛnga ete baoyo balingi kobondela ye bábondela ye na komikitisa mpe na motema sembo. Esengeli mpenza tómikitisa wana tozali koloba na Yehova, boye te? Ntango bato bazwi libaku ya koloba na mokonzi to prezida, mbala mingi balobaka na ye na limemya mpenza, mpo na komonisa ete bandimi kopesa ye lokumu oyo abongi na yango mpo azali mokonzi. Tosengeli mpenza komonisa limemya makasi koleka ntango tozali kobondela Yehova! (Nzembo 138:6) Ye azali “Nzambe na Nguya Nyonso.” (Genese 17:1) Ntango tozali kobondela Nzambe, tosengeli komonisa ete tondimi na komikitisa nyonso ndenge oyo ye atalelaka biso. Komikitisa ya ndenge wana ekotinda mpe biso tóbondelaka na motema mobimba mpe na bosembo, mpe tózongelaka te makambo kaka mokomoko na mabondeli.—Matai 6:7, 8.
8. Na ndenge nini tokoki kosala makambo oyo eyokani na mabondeli na biso?
8 Likambo mosusu oyo Nzambe asɛngi mpo ayoka biso yango oyo: Tosengeli kosalaka makambo oyo eyokani na mabondeli na biso. Yehova alingi tósala nyonso oyo ekoki mpo na kokokisa makambo oyo tozali kosɛnga na libondeli. Na ndakisa, soki tobondeli, “Pesá biso lelo mampa na biso mpo na mokolo oyo,” tosengeli kosala na molende mosala nyonso oyo ekoki komonana mpe oyo tokoki kosala. (Matai 6:11; 2 Batesaloniki 3:10) Soki tobondeli ye asalisa biso tólonga bolɛmbu moko, tosengeli kokeba na bisika mpe na makambo oyo ekoki komema biso na komekama. (Bakolose 3:5) Longola makambo wana ya ntina mingi oyo tosengeli kosala, ezali mpe na mituna mosusu oyo etali libondeli oyo tosengeli koyeba biyano na yango.
BIYANO NA MITUNA MOSUSU OYO ETALI LIBONDELI
9. Tosengeli kobondela nani, mpe na nkombo ya nani?
9 Tosengeli kobondela nani? Yesu ateyaki bayekoli na ye bábondelaka “Tata na biso na likoló.” (Matai 6:9) Na yango, tosengeli kobondela kaka Yehova Nzambe. Atako bongo, Yehova azali kosɛnga biso tóndima esika ya Mwana na ye mobotami-se-moko, Yesu Klisto. Ndenge tomonaki na Mokapo 5, Nzambe atindaki Yesu awa na mabelé azala lisiko mpo na kobikisa biso na lisumu mpe na liwa. (Yoane 3:16; Baloma 5:12) Azali Nganga-Nzambe Monene mpe Mosambisi oyo Nzambe aponi. (Yoane 5:22; Baebele 6:20) Yango wana, Makomami elendisi biso tóbondelaka Nzambe na nzela ya Yesu. Yesu ye moko alobaki ete: “Ngai nazali nzela mpe solo mpe bomoi. Moto moko te azali koya epai ya Tata soki na nzela na ngai te.” (Yoane 14:6) Mpo Yehova ayoka mabondeli na biso, tosengeli kobondela kaka ye, kasi na nzela to na nkombo ya Mwana na ye.
10. Mpo na nini esɛngami kaka te kofanda, kogumbama, kofukama, to kotɛlɛma ntango tozali kobondela?
10 Tosengeli nde kofanda, kotɛlɛma, kogumbama, kofukama to kozala na ndenge moko boye ntango tozali kobondela? Te. Yehova asɛngi te ete tótombola to tókitisa mabɔkɔ, tófanda to tótɛlɛma, tógumbama to tófukama. Biblia eteyaka ete ata soki moto afandi, atɛlɛmi, agumbami, to mpe afukami, mpo na kobondela, ezali mabe te. (1 Ntango 17:16; Nehemia 8:6; Danyele 6:10; Malako 11:25) Likambo ya ntina mingi ezali te ete bato bámona ete tofandi to totɛlɛmi, kasi nde ezaleli malamu ya motema. Kutu, ezala na misala oyo tosalaka to soki tokutani na likama moko ya mbalakaka, tokoki kosala libondeli na motema ata soki tozali wapi. Yehova ayokaka mabondeli ya ndenge wana ata soki bato oyo tozali na bango bayebi te ete tobondeli.—Nehemia 2:1-6.
11. Makambo nini oyo etali biso moko ebongi tóyebisaka na mabondeli na biso?
11 Tokoki kosɛnga nini na mabondeli na biso? Biblia elobi ete: “Ezala eloko nini biso tokosɛnga na boyokani na mokano na ye, [Yehova] akoyoka biso.” (1 Yoane 5:14) Na bongo, tokoki kosɛnga eloko nyonso oyo eyokani na mokano ya Nzambe. Mokano na ye ezali ete tóbondela ye mpo na makambo oyo ezali kotungisa biso? Ɛɛ! Kobondela Yehova ezali mpenza lokola kosolola na moninga moko ya motema. Tokoki koloba na Nzambe polele, ‘kozipolela ye motema na biso.’ (Nzembo 62:8) Ebongi tósɛnga elimo santu, mpamba te yango ekosalisa biso tósala makambo ya malamu. (Luka 11:13) Tokoki mpe kosɛnga toli mpo na kozwa bikateli ya malamu mpe mpo na kozwa nguya ya koyikela mikakatano mpiko. (Yakobo 1:5) Na ntango tosali lisumu, tosengeli kosɛnga bolimbisi na nzela ya mbeka ya Klisto. (Baefese 1:3, 7) Nzokande, tosengeli kosuka kaka te na kobondela mpo na makambo na biso moko. Tosengeli mpe kobondela mpo na bato mosusu, na ndakisa bato ya libota na biso ná baninga na biso bandimi.—Misala 12:5; Bakolose 4:12.
12. Ndenge nini tokoki kotya makambo ya Tata na biso ya likoló na esika ya liboso na mabondeli na biso?
12 Tosengeli kotya makambo ya Yehova Nzambe na esika ya liboso na mabondeli na biso. Esengeli mpenza tókumisa ye na motema mobimba mpe tópesa ye matɔndi mpo na malamu na ye. (1 Ntango 29:10-13) Yesu alakisaki libondeli ya ndakisa, oyo ezali na Matai 6:9-13. Na libondeli yango, ateyi biso tósɛngaka ete nkombo ya Nzambe esantisama, elingi koloba, etalelama ete ezali eloko ya bosantu. Na nsima, alobi tósɛngaka ete Bokonzi ya Nzambe eya mpe mokano na ye esalema na mabelé ndenge ezali kosalema na likoló. Ezali bobele nsima ya kolobela makambo wana ya ntina oyo etali Yehova nde Yesu ayei kolobela makambo ya moto ye moko. Biso mpe, ntango topesaka Nzambe esika ya liboso na mabondeli na biso, tomonisaka ete tomibanzabanzaka kaka na bolamu na biso moko te.
13. Makomami elobi nini mpo na mabondeli oyo Nzambe andimaka, esengeli kozala molai to mokuse?
13 Mabondeli na biso esengeli kozala molai to mokuse? Biblia elobi te ete mabondeli oyo moto asali mpo na ye moko to mpo na bato mingi esengeli kozala molai to mokuse. Libondeli ekoki kozala mokuse liboso ya kolya to molai wana moto azali ye moko koyebisa Yehova makambo oyo ezali na motema na ye. (1 Samwele 1:12, 15) Kasi, Yesu akweisaki bato oyo bazalaki komimona bayengebene, baoyo bazalaki kosala mabondeli milaimilai mpo bámonana na miso ya bato. (Luka 20:46, 47) Mabondeli ya ndenge wana ekamwisaka Nzambe te. Likambo ya ntina mingi ezali ete tóbondela na motema na biso mobimba. Na yango, mabondeli oyo Nzambe andimaka ekoki kozala molai to mokuse, ekotalela nde bamposa mpe esika oyo moto azali.
14. Biblia elingi koloba nini wana ezali kolendisa biso na ‘kobondela ntango nyonso,’ mpe mpo na nini yango ezali kokitisa biso motema?
14 Tosengeli kobondela mbala boni? Biblia elendisi biso ‘tóbondelaka ntango nyonso,’ mpe ‘tótingama na mabondeli.’ (Matai 26:41; Baloma 12:12; 1 Batesaloniki 5:17) Maloba wana elingi koloba te ete tosengeli kobondela Yehova mokolo mobimba. Kasi, Biblia ezali nde kolendisa biso tóbondelaka mbala na mbala, tótika te kopesaka Yehova matɔndi mpo na malamu na ye mpe tólukaka ntango nyonso toli, libɔndisi mpe nguya epai na ye. Koyeba ete Yehova alobi te ete mabondeli na biso esengeli kozala molai to mokuse mpe akati te mbala boni tosengeli kobondela ye, ezali kokitisa biso motema, boye te? Soki tomonaka mpenza ete libondeli ezali libaku malamu oyo Nzambe apesi biso, tokozanga te ntango ya kobondelaka Tata na biso ya likoló.
15. Mpo na nini tosengeli kolobaka “Amen” na nsuka ya mabondeli na biso moko mpe oyo moto moko asali liboso ya bato mingi?
15 Mpo na nini tosengeli koloba “Amen” na nsuka ya libondeli? Liloba “amen” elimboli “solo mpenza,” to “ezala bongo.” Makomami ezali na bandakisa oyo emonisi ete ebongi kolobaka “amen” na nsuka ya libondeli na yo moko mpe na mabondeli oyo esalemi liboso na bato mingi. (1 Ntango 16:36; Nzembo 41:13, NW) Wana tolobi “Amen” na nsuka ya libondeli na biso moko, tozali komonisa ete tolobi makambo yango na motema sembo. Ntango tolobi “Amen”—na motema to na mongongo makasi—na nsuka ya libondeli oyo moto moko asali liboso ya bato mingi, tozali komonisa ete tondimi makambo oyo alobi.—1 Bakolinti 14:16.
NDENGE OYO NZAMBE APESAKA EYANO NA MABONDELI NA BISO
16. Likambo nini oyo etali mabondeli tondimi mpenza?
16 Yehova apesaka solo eyano na mabondeli? Ɛɛ, ayanolaka mpenza! Tozali na makambo oyo endimisi biso ete “Moyoki ya Mabondeli” apesaka eyano na mabondeli oyo bamilio ya bato basalaka na motema sembo. (Nzembo 65:2, NW) Yehova apesaka eyano na mabondeli na biso na ndenge mingi.
17. Mpo na nini tokoki koloba ete, mpo na kopesa eyano na mabondeli na biso, Nzambe asalelaka baanzelu mpe basaleli na ye awa na mabelé?
17 Mpo na kopesa eyano na mabondeli, Yehova asalelaka baanzelu mpe basaleli na ye awa na mabelé. (Baebele 1:13, 14) Makambo mingi oyo esalemá emonisi ete bato mosusu babondelaki Nzambe asalisa bango báyeba Biblia mpe mbala moko nsima ya kobondela basaleli ya Yehova bakutanaki na bango. Makambo wana ezali komonisa polele ete baanzelu bazali kotambwisa mosala ya kosakola Bokonzi. (Emoniseli 14:6) Mpo na kopesa eyano na mabondeli na biso oyo tosali epai na ye ntango tosengeli mpenza na eloko moko, Yehova akoki kotinda ndeko moko moklisto asalisa biso.—Masese 12:25; Yakobo 2:16.
18. Ndenge nini Yehova asalelaka elimo santu mpe Liloba na ye mpo na kopesa eyano na mabondeli ya basaleli na ye?
18 Yehova Nzambe asalelaka mpe elimo santu mpe Liloba na ye, Biblia, mpo na kopesa eyano na mabondeli ya basaleli na ye. Mpo na kopesa eyano na mabondeli oyo tosalaka mpo na kosɛnga ye asalisa biso tóyikela komekama mpiko, akoki kopesa biso toli mpe nguya na nzela ya elimo santu na ye. (2 Bakolinti 4:7) Mbala mingi eyano na mabondeli oyo tosalaka mpo na kosɛnga Yehova alakisa biso nzela eutaka na Biblia, epai asalisaka biso tózwa bikateli ya malamu. Tokoki komona mikapo ya Makomami oyo ekosalisa biso mingi wana tozali koyekola Biblia biso moko mpe wana tozali kotánga mikanda ya lisangá ya boklisto, lokola oyo. Makambo oyo tokoyoka na makita ya boklisto to maloba oyo nkulutu moko na lisangá akoyebisa biso mpo na bolamu na biso ekoki kobenda likebi na biso na toli ya Makomami oyo tosengeli kotalela.—Bagalatia 6:1.
19. Likambo nini tosengeli kobosana te soki mbala mosusu emonani lokola nde tozwi eyano te na mabondeli na biso?
19 Soki emonani ete Yehova apesi eyano na mabondeli na biso noki te, yango emonisi ata moke te ete makambo yango eleki mayele na ye. Kasi, tosengeli kobosana te ete Yehova apesaka eyano na mabondeli na ndenge oyo ye alingi mpe na ntango oyo aponi. Ayebi bamposa na biso mpe lolenge ya kokokisa yango malamu koleka biso moko. Mbala mingi, atikaka biso ‘tókoba kosɛnga, koluka mpe kobɛta kɔkɔkɔ.’ (Luka 11:5-10) Molende ya ndenge wana ekomonisa Nzambe ete tozali na mposa makasi ya eloko tozali kosɛnga mpe tozali na kondima ya solosolo. Lisusu, Yehova akoki kopesa eyano na mabondeli na biso na lolenge moko oyo ezali polele te na miso na biso. Na ndakisa, mbala mosusu mpo na kopesa eyano na libondeli oyo tosali mpo na komekama moko boye, akolongola mokakatano yango te, kasi akoki nde kopesa biso nguya ya koyikela yango mpiko.—Bafilipi 4:13.
20. Lokola libondeli ezali libaku ya motuya mingi, mpo na nini tosengeli kosalaka yango mbala na mbala?
20 Tozali mpenza na botɔndi ndenge Mozalisi ya molɔ́ngɔ́ azali penepene na baoyo nyonso bazali kobelela ye na mabondeli na ndenge oyo ebongi! (Nzembo 145:18) Tiká tóbondelaka mpenza Yehova mbala na mbala, mpamba te libondeli ezali libaku moko ya motuya mingi oyo apesi biso. Soki tozali kosala bongo, tokozwa libaku malamu ya kopusana ntango nyonso penepene na Yehova, Moyoki ya Mabondeli.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Mosakoli 6:1-12
6 Ezali na likambo moko ya mpasi oyo namoni na nse ya moi, mpe emonanaka mingi na kati ya bato:2 moto oyo Nzambe ya solo apesi bomɛngo, biloko mingi ná nkembo+ mpe oyo azali kozanga eloko moko te oyo molimo na ye ezali na mposa na yango makasi,+ kasi Nzambe ya solo apesi ye nzela alya yango te,+ nzokande mopaya+ azali kolya yango. Yango ezali mpamba mpe ezali maladi moko mabe.3 Soki mobali moko aboti mbala nkama (100),+ mpe azali na bomoi bambula mingi, bongo mikolo ya bambula na ye ekómi ebele,+ kasi molimo na ye etondi na biloko ya malamu te+ mpe akɔti na lilita te,+ nakoloba ete mwana oyo akufá banda na libumu aleki ye.+4 Mpo ye abotami kaka mpamba mpe akei na molili, mpe molili ekozipa nkombo na ye.+5 Amoni ata moi te, ayebi mpe yango te.+ Ye apemi koleka moto oyo ya liboso.+6 Ata soki aumeli na bomoi mbula nkóto (1 000) mbala mibale nzokande amoná bolamu te,+ ezali kaka na esika moko nde bato nyonso bazali kokende, bongo te?+7 Mosala makasi nyonso oyo bato basalaka ezali mpo na monɔkɔ na bango,+ ata bongo molimo na bango ezali kotonda te.8 Mpo litomba nini moto ya bwanya azali na yango koleka zoba?+ Eloko nini moto ya mpasi azali na yango ndenge ayebi komitambwisa liboso ya bato ya bomoi?9 Komona na miso eleki mposa makasi ya molimo.+ Yango mpe ezali mpamba mpe kolanda mopɛpɛ.+10 Eloko nyonso oyo ezali, nkombo na yango esilá kotángama, mpe eyebani soki moto azali nini;+ mpe akoki te kosamba likambo na ye na moto oyo aleki ye na nguya.+11 Lokola biloko mingi ezali kobimisa makambo mingi ya mpamba,+ litomba nini yango ezali kopesa moto?12 Mpo nani ayebi bolamu oyo moto azali na yango na bomoi+ mpo na mikolo nyonso ya bomoi na ye ya mpamba, ntango azali kolekisa yango lokola elili?+ Mpo nani akoki koyebisa moto makambo oyo ekosalema nsima na ye na nse ya moi?+


text:
MIKILI MPE BATO
Mobembo moko na Cambodge
BAMBOKA ezali likoló ya mai, bazando etondi na bato, babalabala etondi na batukutuku mpe ezali komema biloko ya lolenge nyonso; kobanda na bansoso ya bomoi tii na bafrigo. Wana ezali kaka mwa ndambo ya makambo oyo ezalaka na bamboka mosusu ya Cambodge.
Bato ya Cambodge bayebani lokola bato oyo bayambaka bato na esengo, balingaka baninga na bango mpe basalaka makambo na bomoko. Ata soki bakutani mbala ya liboso, basepelaka kobengana ndeko, tata-mwasi to mama-leki, noko to nkɔkɔ!
Bato ya Cambodge balyaka loso mingi. Mpo na kolya, balambaka biloko misato to minei, mbala mingi mwa supu ezangaka te. Balingaka mingi kolya mbisi. Ntango balyaka, mbala mingi mwa biloko ya sukali, ya ngayi mpe ya mungwa ezangaka te.
Eleki sikoyo mbula soki 2 000, bakomelesa ya Inde mpe bato mosusu ya mibembo oyo bakendeke na Chine, babandaki kokende mingi na libongo ya Cambodge mpe bazalaki kosanze soie mpe bibende na biloko lokola tomati, matungulu, pilipili, banzete ya nsolo kitoko, ivuare mpe wolo. Na nsima, bato ya Cambodge bazwaki mpenza makambo mingi ya Inde mpe Chine, mpe yango esalaki ete losambo ya Hindu mpe Budha ezwa mpenza misisa. Lelo oyo, bato mingi (90 %) ya Cambodge bazali bandimi ya Budha.
Batatoli ya Yehova bazali kosakola nsango ya Biblia oyo epesaka elikya na Cambodge. Basalisi ebele ya bato na lisalisi ya buku Biblia eteyaka mpenza nini? Ebimisami na minɔkɔ soki 250, monɔkɔ ya Cambodgien mpe ezali na kati.
Buku Biblia eteyaka mpenza nini?, ebimisami na Batatoli ya Yehova, ezali mpe na Cambodgien (etyami awa).


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Mosakoli 5:1-20
5 Batelá makolo+ na yo ntango nyonso oyo ozali kokende na ndako ya Nzambe ya solo; mpe pusaná pene mpo na koyoka,+ kasi mpo na kopesa mbeka te ndenge bazoba basalaka,+ mpo bazali koyeba te ete bazali kosala mabe.+2 Kowela koloba te; mpe motema+ na yo ewela te kobimisa liloba liboso ya Nzambe ya solo.+ Mpo Nzambe ya solo azali na likoló+ kasi yo ozali na mabele. Yango wana maloba na yo esengeli kozala mingi te.+3 Mpo ndɔtɔ eyaka mpenza mpo na ebele ya makambo,+ mongongo ya zoba mpo na ebele ya maloba.+4 Ntango nyonso oyo osaleli Nzambe elako, kokakatana te mpo na kokokisa yango,+ mpo basepelaka na bazoba te.+ Elako oyo osali, kokisá yango.+5 Malamu osala elako+ te na esika osala yango mpe okokisa yango te.+6 Kotika te monɔkɔ na yo esalisa nzoto na yo lisumu,+ koloba mpe liboso ya anzelu+ te ete ezalaki libunga.+ Mpo na nini Nzambe ya solo asilika mpo na mongongo na yo mpe abuka mosala ya mabɔkɔ na yo?+7 Mpo bandɔtɔ+ ezalaka mpo na ebele ya makambo, ezala mpe makambo ya mpamba to maloba ebele ebele. Kasi bangá Nzambe ya solo ye moko.+8 Soki omoni bazali konyokola moto oyo akelelá mpe bazali kolongola na makasi bosembo+ ná boyengebene na etúká moko oyo eyangelami, kokamwa na likambo yango te,+ mpo moto oyo azali likoló koleka oyo azali likoló+ azali kotala,+ mpe ezali na baoyo bazali likoló na bango.9 Lisusu, litomba ya mabele ezali mpo na bato yango nyonso;+ ata mokonzi, basalelaka ye elanga mpo azwa mbuma na yango.+10 Moto oyo alingá palata akotonda palata te, mpe moto alingá bozwi akotonda mpe lifuti te.+ Yango mpe ezali mpamba.+11 Ntango biloko ya malamu ekómi mingi, baoyo bakolya yango bakómaka mpenza mingi.+ Bongo wapi litomba ya nkolo na yango, longola kaka kotala yango na miso?+12 Mosaleli, alya moke to mingi, mpɔngi+ na ye ezalaka elɛngi; kasi ebele ya biloko ya mozwi epesaka ye mpɔngi te.13 Ezali na likambo moko ya mpasi monene mpenza oyo namoni na nse ya moi: bomɛngo oyo bazali kobombela nkolo na yango mpo na mpasi na ye.+14 Mpe bomɛngo yango ebebi+ mpo na likambo moko ya mpasi, mpe aboti mwana ntango azali na eloko ata moko te na lobɔkɔ na ye.+15 Lokola moto abimi bolumbu na libumu ya mama na ye, akokende mpe bolumbu,+ kaka ndenge ayaki; mpe moto akomema+ ata eloko moko te mpo na mosala makasi oyo ye asali, eloko oyo akoki komema na lobɔkɔ na ye.16 Yango mpe ezali likambo moko ya mpasi monene mpenza: kaka ndenge moto ayaki, akokende mpe bongo; bongo litomba nini ezali mpo na moto oyo azali ntango nyonso kosala mosala makasi mpo na mopɛpɛ?+17 Lisusu, alyaka kaka na molili mikolo na ye nyonso, ná mitungisi mingi,+ ná maladi na nzoto na ye mpe makambo oyo ezali kopesa nkanda.18 Talá! Eloko ya malamu koleka oyo ngai namoni, oyo ezali kitoko, ezali nde ete moto alya mpe amɛla mpe amona bolamu mpo na mosala na ye makasi+ oyo azali kosala yango makasi na nse ya moi mpo na mikolo nyonso ya bomoi na ye oyo Nzambe ya solo apesi ye, mpo yango nde mbano na ye.19 Lisusu, moto nyonso oyo Nzambe ya solo apesá bomɛngo mpe biloko mingi,+ apesá ye mpe makoki ya kolya yango+ mpe ya kozwa mbano na ye mpe ya kosepela na mosala na ye ya makasi.+ Yango ezali likabo ya Nzambe.+20 Mpo akokanisa mingi te mikolo ya bomoi na ye, mpamba te Nzambe ya solo azali kopesa ye mosala ná esengo na motema na ye.+


text:
MAKAMBO YA MOTUYA NA LILOBA YA NZAMBE | YIRIMIA 12-16
Yisraele ebosanaki Yehova
Yirimia azwaki mokumba moko ya mpasi oyo ezalaki komonisa ete Yehova akanaki kosukisa lolendo mpe motó makasi ya Yuda ná Yerusaleme.
Yirimia azwaki mokaba moko ya lini
Kolata mokaba yango na loketo emonisaki boyokani makasi ya Yehova ná Yisraele
Yirimia amemaki mokaba yango na ebale Efrate
Abombaki yango na lidusu ya libanga, mpe na nsima azongaki na Yerusaleme
Yirimia azongaki na ebale Efrate mpo na kozwa mokaba yango
Mokaba yango ebebaki
Yehova alimbolaki likambo yango wana Yirimia asilisaki kokokisa mokumba oyo apesaki ye
Ndenge Yirimia atosaki na motema moko ata na likambo wana oyo emonanaki lokola ezali na ntina te, esalisaki Yehova asimba mitema ya bato


text:
Biblia eteyaka mpenza nini?
Buku oyo ya boyekoli ebongisami mpo na kosalisa yo oyeba mateya ndenge na ndenge ya Biblia: mpo na nini bampasi etondi na mokili, soki moto akufi akendaka wapi, ndenge ya kozala na bomoi ya esengo mpe bongo na bongo.
Nzambe alingaki bomoi ezala nde boye?
Okoki komituna mpo na nini mikakatano ezali mingi lelo oyo. Oyebaki ete Biblia elobi ete mosika te mbongwana ya solo ekosalema mpe ete okoki kozwa matomba na mbongwana yango?
MOKAPO 1
Mateya ya solo oyo etali Nzambe ezali nini?
Okanisi Nzambe atyelaka yo mpenza likebi? Yekola bizaleli na ye mpe ndenge oyo okoki kopusana penepene na ye.
MOKAPO 2
Biblia ezali buku oyo euti na Nzambe
Ndenge nini Biblia ekoki kosalisa yo ntango ozali na mikakatano? Mpo na nini osengeli kondima bisakweli na yango na motema moko?
MOKAPO 3
Mokano ya Nzambe mpo na mabelé ezali nini?
Mokano ya Nzambe ya kosala mabelé ezala paradiso ekokokana? Soki Ɛɛ, ntango nini?
MOKAPO 4
Yesu Klisto azali nani?
Luká koyeba ntina oyo Yesu azali Masiya oyo alakamaki, autaki wapi, mpe mpo na nini azali mwana se moko oyo abotamaki ya Yehova.
MOKAPO 5
Lisiko—Likabo ya Nzambe oyo eleki makabo nyonso
Lisiko ezali nini? Ndenge nini okoki kozwela yango matomba?
MOKAPO 6
Bato oyo bakufá bazali wapi?
Yekolá makambo Biblia elobi mpo na koyeba esika moto akendaka soki akufi mpe ntina oyo bato bakufaka.
MOKAPO 7
Elikya ya solosolo mpo na bato olingaka oyo bakufá
Ndeko to moninga na yo moko akufá? Okoki komona ye lisusu? Luká koyeba makambo oyo Biblia ezali koteya mpo na lisekwa.
MOKAPO 8
Bokonzi ya Nzambe ezali nini?
Bato mingi bayebi libondeli ya Nkolo. Maloba oyo: “Bokonzi na yo eya” elimboli nini?
MOKAPO 9
Tozali na “mikolo ya nsuka”?
Makambo mpe bizaleli ya bato oyo tofandi na bango ezali komonisa polele ete nsuka ya mokili ekómi mpenza pene, kaka ndenge Biblia esakolaki.
MOKAPO 10
Bikelamu ya elimo—Bakoki kosala biso mabe to malamu?
Biblia elobeli baanzelu mpe bademo. Bikelamu yango ya elimo bazali solo? Bakoki kosala yo malamu to mabe?
MOKAPO 11
Mpo na nini Nzambe atiki bampasi ezala?
Bato mingi bakanisaka ete esengeli kopesa Nzambe foti mpo na bampasi nyonso oyo ezali na mokili. Bongo yo okanisi nini? Luká koyeba ntina oyo Nzambe atiki bampasi ezala.
MOKAPO 12
Bomoi oyo esepelisaka Nzambe
Okoki kozala na bomoi oyo ekosepelisa Yehova. Kutu, okoki kokóma moninga na ye.
MOKAPO 13
Talelá bomoi ndenge Nzambe atalelaka yango
Ndenge nini Nzambe atalelaka likambo ya kosopa zemi, kokɔtisa to kotya makila na nzoto, mpe bomoi ya nyama?
MOKAPO 14
Ndenge ya kozala na libota ya esengo
Bolingo oyo Yesu amonisaki ezali ndakisa oyo mibali, basi, baboti, mpe bana basengeli kolanda. Mateya nini apesi biso?
MOKAPO 15
Losambo oyo Nzambe andimaka
Tótalela makambo motoba oyo emonisi bato oyo bazali na lingomba ya solo.
MOKAPO 16
Kangamá na losambo ya solo
Mikakatano nini okoki kokutana na yango ntango ozali koyebisa bato makambo oyo ondimaka? Ndenge nini okoki kosala yango na ndenge oyo ekosilikisa bango te?
CHAPTER 17
Pusaná penepene na Nzambe na libondeli
Nzambe ayokaka mabondeli na yo? Mpo na kozwa eyano na motuna oyo, osengeli koyeba malamumalamu makambo oyo Biblia eteyaka mpo na libondeli.
MOKAPO 18
Batisimo mpe boyokani na yo ná Nzambe
Makambo nini moto asengeli kosala mpo azwa batisimo? Luká koyeba ndimbola na yango mpe ndenge esengeli kopesama.
MOKAPO 19
Tikalá na kati ya bolingo ya Nzambe
Ndenge nini tokomonisa ete tolingaka Nzambe mpe tokopesa ye matɔndi mpo na nyonso oyo asalelá biso?
APƐNDISI
Nkombo ya Nzambe—Esengeli kosalela yango? Elimboli nini?
Mabongoli mingi ya Biblia elongoli nkombo ya Nzambe. Mpo na nini? Kosalela nkombo ya Nzambe ezali mpenza na ntina?
APƐNDISI
Ndenge oyo esakweli ya Danyele eyebisi koya ya Masiya
Bambula koleka 500 liboso, Nzambe amonisaki ntango mpenza oyo Masiya asɛngeli koya. Yekola makambo ya kokamwisa ya esakweli yango!
APƐNDISI
Yesu Klisto—Masiya oyo alakamaki
Yesu akokisaki bisakweli nyonso oyo elobelaki Masiya. Luká na kati ya Biblia na yo mpe okomona ete makambo nyonso, ata ya mikemike, oyo elobemaki na bisakweli yango ekokisamaki.
APƐNDISI
Oyo osengeli koyeba mpo na Tata, Mwana mpe Elimo Santu
Bato mingi bakanisaka ete liteya ya bosato ezali na kati ya Biblia. Okanisi ezali solo?
APƐNDISI
Ntina oyo baklisto ya solo basalelaka ekulusu te na losambo
Yesu akufaki mpenza na ekulusu? Tangá eyano na Biblia.
APƐNDISI
Bolei ya Mpokwa ya Nkolo—Molulu oyo ekumisaka Nzambe
Baklisto bazwi etinda ya kosalaka Ekaniseli ya liwa ya Kristo. Ntango nini mpe ndenge nini esɛngeli kosala yango?
APƐNDISI
“Molimo” ná “elimo” elimboli mpenza nini?
Bato mingi bakanisaka ete ntango moto akufi ezali na eliko mosusu oyo etikaka nzoto mpe ekobaka kozala na bomoi. Liloba ya Nzambe ezali koteya biso nini?
APƐNDISI
Sheole ná Hadesi ezali nini?
Babongoli mosusu basaleli maloba “lilita” to “lifelo” mpo na Sheole ná Hadesi. Kasi maloba yango elimboli mpenza nini?
APƐNDISI
Mokolo ya Kosambisama ezali nini?
Yekolá ndenge mokolo ya kosambisama ekozala mokolo ya mapamboli mpo na bato nyonso oyo bazali sembo.
APƐNDISI
1914—Mobu ya ntina mingi na bisakweli ya Biblia
Bilembeteli nini ya Biblia emonisi mpenza ete 1914 ezalaki mbula moko ya ntina mingi?
APƐNDISI
Mikaele anzelu-mokonzi nde nani?
Biblia ezali komonisa soki anzelu yango ya nguya azali nani. Yekolá makambo ebele na ntina na ye mpe makambo oyo akosala mosika te.
APƐNDISI
“Babilone Monene” ezali nini?
Mokanda ya Emoniseli elobeli mwasi oyo abengami “Babilone Monene.” Azali mwasi moko boye ya solosolo? Biblia elobi nini mpo na ye?
APƐNDISI
Yesu abotamaki na sanza ya Desɛmbɛ?
Ntango ezalaka ndene nini na Beteleme na sanza ya Desɛmbɛ?
APƐNDISI
Tosengeli mpe kosalaka bafɛti oyo bato mingi basalaka?
Bafɛti mingi oyo bato basalaka epai bofandi eutá wapi? Mbala mosusu okokamwa na biyano ya mituna yango.


text:
MOKAPO 134
Lilita etikali mpamba: Yesu azali na bomoi!
MATAI 28:3-15 MARKO 16:5-8 LUKA 24:4-12 YOANE 20:2-18
YESU ASEKWI
MAKAMBO OYO ESALEMI NA LILITA YA YESU
ABIMELI BASI
Basi oyo bayei na lilita ya Yesu bayoki mpasi mingi na motema mpo etikali mpamba! Maria Magadalena akimi mbangu tii “epai ya Simo Petro mpe epai ya moyekoli wana mosusu, oyo Yesu azalaki kolinga mingi,” elingi koloba ntoma Yoane. (Yoane 20:2) Kasi, basi oyo batikali na lilita yango bamoni anzelu. Mpe na kati ya lilita yango, bamoni anzelu mosusu, “alati zambala moko ya mpɛmbɛ.”—Marko 16:5.
Anzelu moko ayebisi bango: “Bóbanga te, mpo nayebi ete bozali koluka Yesu oyo babakaki na nzete. Azali awa te, mpo alamuki, ndenge alobaki. Bóya, bótala esika alalaki. Mpe bókende nokinoki mpe bóyebisa bayekoli na ye ete alamuki uta na bakufi, mpe talá! akei liboso na bino na Galile.” (Matai 28:5-7) Atako ‘kolɛnga ná nsɔmɔ makasi ekangi bango,’ basi yango bapoti mbangu mpo na kopesa bayekoli nsango.—Marko 16:8.
Maria akutani sikoyo na Petro mpe Yoane. Na mpema nyonso, ayebisi bango: “Balongoli Nkolo na lilita, mpe toyebi te soki balalisi ye wapi.” (Yoane 20:2) Petro ná Yoane babandi kopota mbangu. Lokola Yoane azali na mbangu mingi, akómi na lilita liboso. Agunzami mpo na kotala na kati mpe amoni bilamba elali, kasi akɔti na kati te.
Ntango Petro akómi, akɔti mbala moko na kati ya lilita. Amoni bilamba ya lini mpe bilamba oyo bakangaki Yesu na motó. Sikoyo, Yoane mpe akɔti na kati, mpe andimi likambo oyo Maria alobaki. Atako Yesu ayebisaki bango liboso ete akosekwa, moko te asosoli ete asekwi. (Matai 16:21) Babulungani, mpe bazongi ndako. Kasi Maria, oyo azongi lisusu na lilita, atikali wana.
Na ntango yango, basi mosusu wana bazali kokende mbangumbangu mpo na koyebisa bayekoli ete Yesu asekwi. Na nzela, Yesu akutani na bango mpe alobi: “Mbote!” Mbala moko bakwei na makolo na ye mpe ‘bagumbameli ye.’ Yesu alobi na bango: “Bóbanga te! Bókende, bópesa bandeko na ngai nsango, ete bákende na Galile; mpe kuna bakomona ngai.”—Matai 28:9, 10.
Mwa moke liboso, ntango mabele eninganaki mpe baanzelu bamonanaki na lilita, basoda oyo bazalaki kokɛngɛla lilita “balɛngaki mpe bakómaki lokola bakufi.” Ntango makanisi ezongelaki bango, bakɔtaki na engumba mpe “bayebisaki banganga-nzambe bakonzi makambo nyonso oyo esalemaki.” Na nsima, banganga-nzambe bakendaki koyokana na mikóló ya Bayuda. Bazwaki mokano ya kopesa basoda yango mbongo mpo bákosa ete: “Bayekoli na ye bayaki koyiba ye na butu na ntango oyo biso tolalaki mpɔngi.”—Matai 28:4, 11, 13.
Soki basoda ya Baroma balali mpɔngi na esika ya mosala, bakoki ata kobomama; yango wana banganga-nzambe balaki bango ete: “Soki yango [lokuta oyo bakoloba ete balalaki mpɔngi] ekómi na matoi ya guvɛrnɛrɛ, tokondimisa ye mpe tokosala ete bátungisa bino te.” (Matai 28:14) Basoda bazwi mbongo mpe basali ndenge banganga-nzambe balobi. Na yango, nsango ya lokuta epanzani epai ya Bayuda ete bayibi nzoto ya Yesu.
Maria Magadalena azali kaka kuna na lilita, azali kolela. Ntango apusani mpo na kotala na kati ya lilita, amoni baanzelu mibale balati bilamba ya mpɛmbɛ! Mosusu afandi esika motó ya Yesu ezalaki, mosusu na makolo. Batuni ye: “Mwasi, ozali kolela mpo na nini?” Maria azongisi: “Balongoli Nkolo na ngai, mpe nayebi te soki balalisi ye wapi.” Ntango Maria abaluki, amoni moto mosusu. Moto yango azongeli motuna oyo baanzelu batuni ye mpe abakisi: “Ozali koluka nani?” Lokola Maria akanisi ete ezali mobateli ya elanga, alobi: “Tata, soki olongolaki ye, yebisá ngai soki olalisi ye wapi, mpe nakokamata ye.”—Yoane 20:13-15.
Nzokande, Maria azali kosolola nde na Yesu oyo asekwi, kasi na ntango wana ayebi te ete ezali Yesu. Kasi ntango alobi “Maria!” asosoli ete ezali Yesu, mpo ayebi ndenge oyo alobaka na ye. Maria agangi na esengo: “Rabuni!” (oyo elakisi “Moteyi!”). Nzokande, lokola azali kobanga mpo akanisi ete Yesu alingi komata na likoló, akangami na ye makasi. Na yango, Yesu alobi na ye: “Tiká kokangama na ngai. Mpo namati naino epai ya Tata te. Kasi kende epai ya bandeko na ngai mpe lobá na bango ete: ‘Nazali komata epai ya Tata na ngai mpe Tata na bino mpe epai ya Nzambe na ngai mpe Nzambe na bino.’”—Yoane 20:16, 17.
Maria akimi mbangu esika bantoma mpe bayekoli mosusu bayangani. Ayebisi bango: “Namoni Nkolo!” kaka ndenge basi wana mosusu balobaki. (Yoane 20:18) Atako bongo, bamoni maloba wana “lokola bilobaloba mpamba.”—Luka 24:11.


text:
MPO NA LOSAMBO NA KATI YA LIBOTA
Yozefe abikisi bato
EBANDELI MOKAPO 41-50
Epai ya baboti: Bósalela makambo oyo mpo na koyekola Biblia na libota.
Makambo mosusu
Kozala na mpiko
Teyá bana báyeba nini epesaka mpenza moto mpiko.
Ndenge oyo elimo santu epesaka biso makasi ya kosalela Yehova
Salela malako oyo mpo nakosalisa mwana na yo ayeba ndenge oyo Yehova apesaka biso elimo santu na ye.
Ndenge oyo Yehova apesaka biso makasi
Na losambo na bino na kati ya libota bósalela masolo ya Biblia na bililingi oyo elobeli Gideone.
MPO NA LOSAMBO NA KATI YA LIBOTA


text:
LINƆ́NGI YA MOSƐNZƐLI Sanza ya Avril 2014 | Osengeli kobondelaka?
Soki Nzambe ayebaka makambo oyo tozali na mposa na yango, mpo na nini tóbondela lisusu? Biblia epesi eyano na motuna yango.
ELOBELI TITRE YA EZIPELI
Mpo na nini bato babondelaka?
Bato mingi oyo bandimelaka Nzambe te babondelaka. Mpo na nini?
ELOBELI TITRE YA EZIPELI
Osengeli kobondelaka?
Nzambe akoki koyanola mabondeli kozanga ete asala makamwisi.
BIBLIA EBONGOLAKA BATO
Basalelaki Biblia mpo na koyanola na motuna nyonso!
Isolina Lamela azalaki mamelo ya Katolike, mpe na nsima koministe kasi akómaki lisusu kosepela na makambo yango te. Na nsima, akutanaki na Batatoli ya Yehova oyo basalisaki ye na nzela ya Biblia mpo bomoi na ye ezala mpenza na ntina.
Okoki kolonga komekama!
Makambo misato ekoki kosalisa yo mpo ozala na ekateli makasi.
Oyebaki yango?
Na ampire ya Roma, makambo nini ekokaki kokómela moombo oyo akimi nkolo na ye? Mpo na nini langi ya motane bule ya Tire ezalaki langi oyo eleki ntalo mingi na mokili mobimba?
Thomas Emlyn—Afingaki Nzambe to alongisaki nde mateya ya solo?
Bolukiluki ya Biblia oyo asalaki ebimiselaki ye matata kaka te na bato ya lingomba ya Irlande kasi mpe na tribinale ya Dublin.
Biyano na mituna ya Biblia
Yesu akosala ete kimya ezala na mabele.
Makambo mosusu
Bomoi ezali na ntina nini?
Osí omituná soki ‘Bomoi ezali na ntina nini? Talá biyano oyo Biblia epesi na motuna yango.


text:
MOTUNA 10
Biblia ekoki kosalisa ngai na nini?
YO OLINGAKI KOSALA NINI?
Talá likambo oyo: David azali kotambola na esika oyo ayebi ata moke te. Bilembo oyo etyami na nzela emonisi ye ete esika oyo azalaki koluka, yango te. David amoni ete abungi. Azwaki nzela ya mabe.
Soki ozalaki David, olingaki kosala nini?
KANISÁ!
Okoki kosala makambo mingi:
Kotuna mpo básalisa yo.
Kotala na karte, to kosalela GPS.
Kokoba kaka kokende, na elikya ete okomona kaka nzela ya malamu.
Na ntembe te, kosala Likambo 3 ekosalisa mpenza te.
Likambo 2 ezali malamu koleka oyo ya liboso. Mpo okoki kozala na karte mpe GPS esika nyonso, mpe ekosalisa yo okoba na nzela na yo.
Biblia ekoki kosalisa yo na ndenge wana!
Buku yango oyo eyebani mingi ekoki
kosalisa yo na mikakatano ya bomoi
kosalisa yo omiyeba mpe okóma na bizaleli ya malamu
kolakisa yo bomoi oyo eleki malamu
BIYANO NA MITUNA YA NTINA NA BOMOI
Ntango kaka tobandi koyeba koloba, totunaka mituna.
Mpo na nini likoló emonanaka bleu?
Mpo na nini minzoto engɛngaka?
Na nsima, tokómaka kotuna mituna mpo na makambo oyo ezali koleka.
Okoloba nini soki biyano na mituna yango nyonso ezalaka na Biblia banda kala?
Bato mingi balobaka ete Biblia etondi na masapo mpe masolo ya kala, esilá ngala, to ezali mpasi koyeba yango. Kasi, Biblia nde ezali mokakatano, to makambo oyo bato bayoká mpo na Biblia nde mokakatano? Ntango mosusu makambo bayoká ezali lokuta?
Na ndakisa, bato bakanisaka ete Biblia elobi ete Nzambe nde azali kotambwisa mokili. Kasi, ezali solo? Mokili oyo etondi na yikiyiki! Bampasi epai, makambo ya mabe, maladi, liwa, bobola, mpe makama epai. Tokoki kopesa Nzambe ya bolingo foti mpo na makambo ya boye?
Olingi kozwa eyano na motuna wana? Okoki kokamwa koyeba oyo Biblia elobi mpo na moto oyo azali koyangela mokili!
Na ntembe te omonaki ete makanisi oyo ezali na mwa buku oyo euti na Biblia. Batatoli ya Yehova bandimaka ete Biblia nde elakisaka nzela ya malamu. Ezali bongo mpo “ekomami na litambwisi ya elimo ya Nzambe mpe ezali na litomba mpo na koteya, kopamela, kosembola makambo.” (2 Timote 3:16, 17) Kotalela buku yango ya kala, kasi oyo ekoki kosalisa yo lelo, ekozala mpo na bolamu na yo moko!


text:
FILIPI
FILIPI 1
1 Ngai Polo mpe Timote, bawumbu ya Yesu Kristo, totindi mokanda oyo epai ya basantu nyonso kati na Kristo, baoyo bazali na Filipi, mpe na bakambi mpe na badiakre na bango.
2 Tika ete ngolu mpe kimia oyo ewuti na Nzambe Tata na biso mpe Nkolo Yesu Kristo, ezala na bino.
3 Mbala nyonso tango nakanisaka bino, natondaka Nzambe na ngai.
4 Tango nyonso, nabondelaka mpo na bino nyonso, nabondelaka bongo na esengo,
5 mpo na ndenge bosalisaki ngai na mosala ya kopanza Sango Malamu, banda na mokolo ya liboso kino sik'oyo.
6 solo, nazali na elikya ete, moto oyo abandaki mosala ya malamu kati na bino, akosilisa yango kino na mokolo ya Yesu Kristo.
7 Ezali malamu mpo na ngai, ete nazala na makanisi ya ndenge oyo mpo na bino nyonso, mpo nalingaka bino mingi penza. Pamba te, bino nyonso bosanganaka elongo na ngai na ngolu oyo Nzambe apesi ngai, ezala tango nazali na boloko, ezala tango nalobelaka Sango Malamu, to mpe tango nalakisaka yango ete ezali ya solo.
8 Nzambe azali temwe na ngai ete nalingaka bino nyonso, na bolingo ya Yesu Kristo.
9 Mpe libondeli na ngai yango oyo: ete bolingo na bino ekoba kokola kati na boyebi mpe bososoli nyonso,
10 mpo ete bokoka kososola makambo ya malamu. Bongo bokozala peto mpe na mabe moko te kino na mokolo ya Kristo;
11 bokotonda na mbuma ya bosembo oyo ewutaka na nzela ya Yesu Kristo, mpo na nkembo mpe lokumu ya Nzambe.
12 Bandeko na ngai, nalingi boyeba ete makambo oyo ekweyelaki ngai, esungi mingi penza ete Sango Malamu ekende liboso.
13 Pamba te, basoda nyonso oyo bakengelaka ndako ya mokonzi mpe bato mosusu oyo bazali awa, bayebi ete nazali na boloko mpo na Kristo.
14 Mpe kokangama na ngai na boloko, epesi molende na bandeko mingi kati na Nkolo, mpo na koteya Liloba ya Nzambe na mpiko nyonso mpe na kobanga te.
15 Ezali ya solo ete, bato mosusu bazali koteya Kristo na zuwa mpe na molimo ya kowelana, kasi bato mosusu bateyaka yango na makanisi ya malamu.
16 Bato oyo bazali koteya yango na bolingo, bayebi ete nazali awa mpo na kobatela Sango Malamu.
17 Kasi mpo na bato ya liboso, bazali koteya Kristo na molimo ya kowelana mpe na makanisi ya malamu te, bakanisaka ete soki basali bongo, nde bakoyokisa ngai pasi mingi na motema tango nazali awa na boloko.
18 Likambo te! Eloko ezali na tina, ezali ete, na ndenge nyonso, ata bazali koteya na makanisi ya lokuta to ya solo, kasi Kristo azali koteyama. Nazali na esengo mingi mpo na yango, mpe na kokoba kozala na esengo.
19 Pamba te, mpo na mabondeli na bino mpe mpo na lisungi ya Molimo ya Yesu Kristo, nayebi ete makambo wana nyonso ekosuka na kokangolama na ngai.
20 Pamba te nazali kozela na motema mobimba mpe nazali na elikya ete nakoyoka soni na likambo ata moko te, kasi ezala sik'oyo to mpe mikolo nyonso, nakotonda na molende mpo ete Kristo akozwa lokumu na nzoto na ngai, ezala nazali na bomoi to mpe nakufi.
21 Pamba te mpo na ngai, bomoi ezali Kristo, mpe kokufa ezali litomba monene.
22 Kasi soki nakobi kozala na bomoi kati na nzoto, wana nakoki lisusu kobota mbuma na nzela ya mosala na ngai; boye, nayebi te soki nasengeli kopona nini.
23 Nazali kobendama na makambo oyo mibale: nalingi kotika bomoi oyo mpe kozala elongo na Kristo, pamba te yango eleki malamu;
24 kasi ezali na litomba mingi mpo na bino ete natikala na bomoi.
25 Mpe lokola nazali na elikya oyo, nayebi ete nakotikala na bomoi, mpe nakozala elongo na bino, mpo na kosalisa bino ete bokola mpe bosepela kati na kondima,
26 mpo ete tango nakozala lisusu kati na bino, esengo na bino kati na Kristo Yesu ekoka kotonda koleka mpo na ngai.
27 Sik'oyo, eloko ezali na tina yang'oyo: ete bomoi na bino etambola ndenge Sango Malamu ya Kristo ezali kosenga, mpo ete, ata naye mpe namoni bino, to mpe nazali na bino elongo te, nayoka ete bozali ya kotelema ngwi kati na likanisi kaka moko, bozali kobunda lisanga na molimo moko, mpo na Sango Malamu oyo bondimaki.
28 Bobanga banguna na bino te; yango ezali elembo mpo na bango ete bakobebisama, kasi bino bokobika, pamba te ezali Nzambe moto apesaka bino elonga.
29 Pamba te, mpo na oyo etali Kristo, Nzambe apesa bino bolamu, kaka mpo na kondima ye te, kasi mpo na konyokwama mpe mpo na ye,
30 lokola bozali kobunda etumba ya lolenge moko na oyo bomonaki epai na ngai, mpe oyo bozali koyoka ete nazali naino kobunda.
FILIPI 2
1 Soki bozali na mpiko oyo ewutaka na lisanga na bino na Kristo, soki bozali na kolendisama oyo ewutaka na bolingo na ye, soki bozali na boyokani elongo na Molimo, soki bozali na bolingo mpe mawa,
2 boye botondisa esengo na ngai na nzela ya kozala na likanisi moko, bolingo moko, motema moko mpe posa moko.
3 Bosala eloko moko te na molimo ya kowelana, to mpe mpo na koluka lokumu ya pamba-pamba; kasi na komikitisa nyonso bomona baninga na bino lokola nde baleki bino;
4 Moto moko te kati na bino aluka kaka bolamu na ye moko, kasi aluka mpe bolamu ya bandeko mosusu.
5 Tika ete makanisi na bino ezala ndenge moko lokola oyo Kristo Yesu azalaki na yango:
6 Ye oyo azalaki na lolenge ya Nzambe, kasi amonaki yango te lokola eloko ya kowelela,
7 kasi amikomisaki moto pamba, akomaki lokola mowumbu. Amikomisaki lokola moto, mpe amimonisaki na lolenge ya bato.
8 Amikitisaki penza, mpe atosaki kilo na liwa, ata na liwa ya ekulusu.
9 Yango wana Nzambe atombolaki ye koleka likolo na nyonso, mpe apesaki ye kombo oyo eleki bakombo nyonso,
10 mpo ete na kombo na Yesu mabolongo nyonso efukama, oyo ezali na likolo, na mokili mpe na nse ya mabele,
11mpe minoko nyonso etatola ete Yesu Kristo azali Nkolo, mpo na nkembo ya Nzambe Tata.
12 Yango wana, balingami, lokola botosaka ngai tango nyonso, kaka te tango nazalaka na bino, kasi ata sik'oyo ndenge nazali na bino te, bokoba kosala mpo na lobiko na bino, na bobangi mpe na kolenga;
13 pamba te, ezali Nzambe moto asalaka kati na bino posa mpe makoki ya kosala likambo na ndenge ya mabongisami na ye.
14 Bosala likambo nyonso na koyima-yima te mpe na tembe te,
15 mpo ete bozala na mbeba ata moko te mpe bozala peto, bana ya Nzambe oyo bazangi mbeba, na kati ya bato oyo babunga mpe babeba, kati na baoyo bino bozali kongenga lokola minda kati na mokili,
16 ndenge bozali komema Liloba ya bomoi, mpo ete nakoka kozwa lokumu na mokolo ya Kristo, ete nakimaki mbangu to mpe nasalaki mosala ya pamba te.
17 Mpe atako makila na ngai esengeli kosopana lokola likabo likolo ya mbeka mpe likolo ya mosala ya kondima na bino, nazali na esengo mpo na yango mpe nazali kosepela elongo na bino nyonso.
18 Bino mpe ndenge moko, bosepela mpo na yango mpe bosepela elongo na ngai.
19 Nazali na elikya, kati na Nkolo Yesu, kotindela bino Timote noki penza, mpo ete nalendisama tango nakoyoka basango na bino.
20 Pamba te, nazali na moto mosusu te awa, longola ye oyo azali na makanisi moko na ngai mpe amitungisaka mpo na bino.
21 Pamba te, bango nyonso balukaka kaka bolamu na bango moko, kasi oyo ya Yesu Kristo te.
22 Kasi bino moko boyebi ndenge Timote alakisaki mosala na ye, pamba te asalaki elongo na ngai na mosala ya kopanza Sango Malamu lokola tata na mwana na ye.
23 Yango wana, nazali na elikya ya kotinda ye noki, tango nakomona ndenge makambo na ngai ekosuka.
24 Kasi nazali na elikya kati na Nkolo, ete ngai moko mpe, nakoya kotala bino noki penza.
25 Mpe, namoni ete ezali na tina mingi mpo natindela bino ndeko na ngai Epafrodite, moninga na ngai ya mosala mpe moninga na ngai ya etumba, oyo azali mpe, moto oyo bino botindaki mpo amemela ngai biloko oyo nazalaki na yango posa.
26 Pamba te, azali na posa mingi mpo na komona bino nyonso, mpe ayokaki pasi mingi na motema mpo boyokaki ete azalaki maladi.
27 Ya solo azalaki maladi, mpe akomaki pene-pene ya liwa, kasi Nzambe ayokelaki ye mawa, kaka ye moko te, kasi na ngai mpe, mpo ete natonda na mawa te.
28 Yango wana, nazali kotinda ye noki penza, mpo ete tango bokomona ye lisusu, bosepela mpe mawa na ngai ekita.
29 Boyamba ye kati na Nkolo na esengo nyonso, mpe botosaka bato ya ndenge wana;
30 pamba te, alingaki kokufa mpo na mosala ya Kristo. Akabaki bomoi na ye, mpo ete apesa ngai lisalisi oyo bino bokokaki kopesa ngai te.
FILIPI 3
1 Mpo na kosukisa, bandeko na ngai, bosepela kati na Nkolo. Ezali likambo ya pasi te mpo na ngai, mpo nakomela bino lisusu makambo oyo nakomelaki bino liboso, mpe yango ezali mpo na bolamu na bino.
2 Bokeba na bambwa, bokeba na bato oyo basalaka mabe, bokeba na bato oyo bamikataka nzoto.
3 Pamba te, biso nde tozali bato oyo bakatisa nzoto na kokatisama ya solo, biso baoyo tosambelaka na nzela ya Molimo ya Nzambe, biso baoyo tomipesaka lokumu kati na Kristo Yesu, mpe totiaka elikya na nzoto te,
4 atako ngai mpe nazali na makambo oyo nakoki kotia na yango elikya na nzoto. Soki moto moko akanisi ete akoki kotia elikya na nzoto, esengeli ayeba ete, ngai nazali na yango mingi koleka:
5 Pamba te, bakataki ngai nzoto na mokolo ya mwambe, nazali moto penza ya ekolo ya Isayele, na libota ya Benzamin, mpe nazali moebreo oyo abotama na baboti oyo bazali baebreo. Mpo na oyo etali Mibeko, nazalaki mofarizeo;
6 mpo na oyo etali molende, nanyokolaki Lingomba; mpo na oyo etali bosembo oyo bato balukaka na nzela ya Mibeko, nazalaki na mabe ata moko te.
7 Kasi makambo oyo ezalaki ya tina mpo na ngai, nazali komona yango sik'oyo lokola eloko pamba mpo na Kristo.
8 Kaka yango te, nazali kutu kotala makambo nyonso lokola eloko pamba, mpo na bolamu oyo eleki monene: yango nde koyeba Kristo Yesu Nkolo na ngai. Mpo na ye nde nandimaki kobungisa makambo wana nyonso mpe nazali komona yango lokola biloko ya bosoto penza, mpo ete nazwa Kristo,
9 mpe bakuta ngai kati na ye, nazala na bosembo na ngai moko te oyo ewutaka na Mibeko, kasi oyo ewutaka na nzela ya kondimela Kristo, bosembo oyo ewutaka na Nzambe, na nzela ya kondima.
10 Nalingi koyeba Kristo, nguya ya lisekwa na ye, kosangana na bapasi na ye, kokoma lokola ye kati na liwa na ye,
11 mpe na ndenge nyonso, nakoka kokoma na lisekwa ya bakufi.
12 Te, elingi koloba te ete nasi'nazwi mbano to mpe nasi' nakomi moto ya kokoka, kasi nazali kokima mbangu mpo na kozwa yango, pamba te Kristo Yesu mpe asi'azwa ngai.
13 bandeko, mpo na ngai, nakanisi te ete nasi'nazwi mbano yango. Kasi nasalaka likambo moko: nabosanaka makambo nyonso oyo ezali sima na ngai mpe nasalaka makasi mpo na makambo oyo ezali liboso.
14 Bongo nazali kokima mbangu kino nakoma na suka, mpo nazwa mbano oyo Nzambe abengela ngai wuta Likolo, kati na Kristo Yesu.
15 Biso nyonso oyo tosi'tokoli na molimo, tokanisaka ndenge wana. Mpe soki na likambo moko boye, bozali kokanisa ndenge mosusu, Nzambe akolakisa bino yango.
16 Nzokande, na esika oyo tosi'tokomi, tokoba kotambola na nzela moko.
17 Bandeko, bolanda bino nyonso ndakisa na ngai, mpe botala malamu penza bato oyo bazali kotambola na lolenge ya bomoi oyo bomonaki epai na biso.
18 Pamba te, ndenge nayebisaki bino liboso mbala na mbala mpe sik'oyo, nazali koyebisa bino lisusu na mayi na miso, ete bato mingi bazali banguna ya ekulusu ya Kristo mpo na bizaleli na bango.
19 Suka na bango ezali libebi; nzambe na bango ezali libumu na bango; bamikumisaka na makambo oyo eyokisaka bango soni mpe batiaka makanisi na bango na biloko ya mokili.
20 Kasi biso, tozali bato ya mboka ya Likolo. Mpe tozali kozela Mobikisi na biso wuta kuna, Nkolo Yesu Kristo,
21 ye oyo, akobongola nzoto na biso ya mawa mpo ete ekoma lokola nzoto na ye ya nkembo, na nzela ya nguya oyo ezali kopesa ye makoki ya kotia biloko nyonso na nse ya bokonzi na ye
FILIPI 4
1 Yango wana, bandeko balingami na ngai, bino baoyo nazali na posa mingi mpo na komona, bino baoyo bozali esengo na ngai, mpe ekoti na ngai ya lokumu; balingami, bopikama makasi kati na Nkolo.
2 Nabondeli Evodi mpe Sentishe ete bayokana bango na bango kati na Nkolo.
3 Nasengi yo, moyengebene moninga, salisa basi oyo, pamba te babundaki elongo na ngai mpo na Sango Malamu, ndenge moko mpe Kelema na baninga mosusu ya mosala, baoyo bakombo na bango esi'ekomama na Buku ya bomoi.
4 Bosepelaka tango nyonso kati na Nkolo; nazongeli yango lisusu: bosepelaka!
5 Tika ete boboto na bino eyebana na bato nyonso. Nkolo akomi pene-pene.
6 Bomitungisa na eloko ata moko te, kasi na makambo nyonso, bolakisa baposa na bino epai ya Nzambe, na nzela ya mabondeli, bisengeli, elongo na matondi.
7 Bongo kimia ya Nzambe, oyo eleki bososoli nyonso, ekobatela mitema na bino mpe makanisi na bino kati na Kristo Yesu.
8 Bandeko, mpo na kosukisa, makambo nyonso oyo ezali ya solo, makambo nyonso oyo ezali ya kitoko, makambo nyonso oyo ezali ya sembo, makambo nyonso oyo ezali ya peto, makambo nyonso oyo bato balingaka, makambo nyonso oyo bato bakumisaka, soki likambo moko ezali malamu to oyo bato bakoki kokumisa, tika ete bokanisaka mpo na makambo yango.
9 Makambo oyo boyekolaki, bozwaki mpe boyokaki epai na ngai, to mpe oyo bomonaki na ngai, bosalela yango. Bongo Nzambe ya kimia akozala elongo na bino.
10 Nazali kosepela mingi penza kati na Nkolo, mpo ete suka na yango, bokanisi ngai lisusu. Ya solo, bokanisaki ngai, kasi bozangaki nzela mpo na kolakisa yango.
11 Nalobi boye te mpo nazali kokelela, pamba te nasi'nayekola kozala na esengo na oyo nazali na yango.
12 Nayebi ndenge nini kozala kati na kokelela, mpe nayebi ndenge nini kozala kati na biloko mingi. Nasi'nayekola sekre ya kozala na esengo kati na makambo ya ndenge na ndenge mpe kati na makambo nyonso, ata nalie malamu to nazali na nzala, ata natondi na biloko to mpe nakeleli.
13 Nakoki kosala makambo nyonso na nzela ya ye oyo apesaka ngai makasi.
14 Kasi bosalaki malamu mpo na kosangana na bapasi na ngai.
15 Bato ya Filipi, bino moko boyebi yango ete, tango nabandaki koteya Sango Malamu mpe nalongwaki na Masedwane, Lingomba ata moko te epesaki ngai lisalisi, longola kaka bino.
16 Tango navandaki na Tesalonika, botindelaki ngai lisalisi mbala mibale, mpo na oyo nazalaki na yango posa.
17 Ezali te ete nazali koluka likabo, kasi nazali koluka ete benefisi ebakisama mpo na bino.
18 Nzokande nazali na biloko nyonso, natondi na biloko nyonso, mpe nazali lisusu na posa ya eloko moko te lokola nazwi na maboko ya Epafrodite makabo oyo botindelaki ngai. Yango ezali malasi ya solo kitoko, likabo oyo endimami, oyo esepelisaka Nzambe.
19 Mpe Nzambe na ngai akokokisa baposa na bino, na ndenge ya nkembo ya bomengo na ye, kati na Kristo Yesu.
20 Nkembo ezala na Nzambe na biso mpe Tata mpo na libela na libela! Amen.
21 Bopesa mbote na basantu nyonso kati na Kristo Yesu. Bandeko oyo bazali na ngai elongo awa batindeli bino mbote.
22 Basantu nyonso batindeli bino mbote, mingi penza baoyo bazali na ndako ya mokonzi Sezare.
23 Tika ete ngolu ya Nkolo Yesu Kristo ezala na bino nyonso.
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text:
Diocèse d’Inongo
MOKANDA MWA PASIKA (2011) ONA BANDEKO BAKRISTU YA DIOCESE YA INONGO MPE BATO YA MOTEMA MALAMU.
« KRISTU OYO ASILI ASEKWI, AKOKUFA LISUSU TE, LIWA LIKOKI KOSALA YE LISUSU ELOKO TE » (Rm 6, 9)
Awa tosekwi na Kristu, tokota o etumba ya Ye ya Bolingo mpo ‘te Mai-Ndombe ezwa bomoi solo solo.
Bandeko ba bolingo,
Eyenga elamu ya Pasika na bino banso. Mokonzi Yezu oyo abuki bokasi bwa liwa mpo ya libela, abimisa biso o butu ya bobangi. Apesa biso nguya ya kobima na bokabwani bonso mpo ‘te tomitiya lisanga mpo ya kotonga Mai-Ndombe yasika, ndenge Mokonzi alingi ‘te tozala na bomoi (Jn 10, 10).
Bandeko,
Soko otamboli na Mai-Ndombe, eloko ekokamwisa yo liboso ezali biloko Nzambe akabeli biso: mai, ebele ya mai na mbisi izali na kati; zamba, ebele ya zamba, na nzete mpe nyama izali kuna; bisika ya kolona… Eloko mpe ya mibale ekokamwisa yo ezali ya komona mpasi ya bato. Bato bazali kobunda bango moko na kati ya mpasi ndenge na ndenge.
Soko oyebi mwa moke lisolo ya Mai-Ndombe okoyeba ‘te na libandela ,bato bayonkwamaki ming ina misala ndenge na ndenge ya mpasi; misala ya copal, misala ya mpembe ya nzoku, b.n.b. Eloko elekaki lisusu mabe ezalaki ndenge bazalaki kobete bato, kokata maboko ya basusu, koboma basusu. Oyo wana nde lisolo ya biso ya mpasi. Oyo wana mpe esika bobangi mpe bokabwani bokoteli basusu. Kasi malembe malembe awa Liloba ya Nzambe likoteli mpe mokili ya biso, tozwi bomoi bwa sika.
Bandeko, mpasi ya lelo ezali komonisa mpe biso ‘te ata tozali na kati ya Liloba, makambo ya kala ya bokabwani, ya bobangi, ya minyoko, makambo mana masili naino te. Toyebi ‘te esika bato bakabwani, esika bato bazali na kati ya bobangi, na kati ya minyoko, mokili ya bango mokoki kokende liboso malamu te.
Bandeko ba bolingo
Elikya ezali mpo nzela ya libiki ezali. Toyoka. Biso banso toyebi ndenge Nzambe na maboko ma Moise abimisi bana ya Israel na boumbu (Ex. 3, 7-10). Toyebi ndenge Nzambe akati bondeko na bango, awa ayebisi bango ‘te Ye moko Nzambe akosimba bomoi ya bango, akozala ntango inso mpe bipai binso libiki ya bango. Akopesa bango mokili ya bango moko, mokili motondi na biloko. Kasi Nzambe asengi mpe bango ‘te bakoma bandeko kati ya bango na bango; pe mokili bazwi mokoma mpo ya bolamu ya bango banso (Ps.136, 21-22). Nzambe amonisi bango bongo nguya ya ngolu ya, ye ya bolingo ya ye ( Dt 7, 6-8), bolingo ya molende.
Yezu oyo abotami o ekolo ya Israel, azali yemei mwana wa bolingo ya Tata (Mt 3,17), temô (monzeneneke) ya bolingo bwaTata mpo ya bato banso. Yezu amemi bolingo ya Tata liboso liboso na bato babwakamaki, batiamaki pembeni lokola basumuki, bato ya maba, bato bakufa makolo bakufa miso, bato ya misala ya pamba lokola bakengeli mpata... Mpo ya kobikisa bango Yezu abangi te kobuka mobeko ya sabato; abangi bafariseo te na bateyi ba mobeko te awa bazali kotongo Ye mpo akolia esika moko na basumuki (Lc 15, 1-2). “Bomoi ya moto boleki mobeko ya sabato” (Mc 3, 1-5); ngolu ya Tata ezali mpo ya bato banso, lokola moi na mbula izali mpo ya bato banso (Mt 5, 44-45).
Tee na kati ya mpasi ya Ye tee liwa, Yezu aboyi kozongisa mabe na mabe; alimbisi babomi ba Ye (Lc 23, 34). Abundi solo etumba ya Bolingo tee na kati ya liwa. Bokasi ya bolingo ya ye bobuki bokasi ya liwa. Asekwi mpe atondisi mokili na bokasi ya bolingo, bokasi ya bomoi. Alongi etumba ya Bolingo.
Bandeko, toyebi ‘te Yezu alongi etumba ya Bolingo bobele mpo ya ye moko te; kasi lokola Yaya ya bayekoli ya ye ya kala mpe ya biso lelo. Bango lokola biso lelo, tokimaka makambo mpe topanzanaka soko makambo mabebi. Kasi Ye atikaka biso te. Ye apesi biso, lokola apesaki bayekoli ba kala, nguya ya ye mpe alobi ‘te akozala na biso mikolo minso kin’o nsuka ya molongo (Mt 28, 16-20). “Bokende”... lokola Tata atindaki ye, ye mpe atindi biso (Jn 20,21). Azali mpe na kati ya etinda tozwi.
Etinda tozwi ezali mpe ya kobunda etumba ya Bolingo.Toyebi ‘te tokolonga yango. Tokolonga yango mpo nguya ya bolingo, oyo eleki nguya ya liwa, ezali na biso. Tokolonga yango mpo toyebi ‘te Mokonzi azali na biso, azali mpe na kati ya lisolo ya bomoi ya biso ya Mai-Ndombe. Mbongo, bokonzi bwa nse na bisengo binso bizali biloko bikoleka, lokola baye banso batiyi elikya ya bango mobimba likolo ya byango (Ps. 115, 4.8).
Bandeko ba bolingo
Eyenga ya Pasika ezali ya solo eyenga ya “victoire” (lilongi) ya Bolingo, eyenga ya bomoi. Bobele bolingo bokolonga liwa.
Tomikotisa bongo na kati ya etumba ya bolingo mpo Mai-Ndombe ezwa bomoi solo solo. Tomikotisa na nguya ya Yaya’ Yezu-Kristu mpe lisanga.
Na nkombo ya Ye moto alongi etumba ya bolingo,
§ Tomikotisa , bandeko, lisanga o etumba ya kopesa na bato banso lokumu ya bomoto ya bango. Tokanisa awa ( epai ya biso) na bandeko Batwa, na bandeko bazali na boloko, bato ya maladi ya liboma...
§ Tomikotisa lisanga o etumba ya boyokani, ya bomoko : na kati ya bikόlo na mabota; tofungwama na bandeko basusu ! Totikala kokangema te bobele na bato ya biso moko.
§ Tomikotisa lisanga o etumba ya bosembo na makambo matali ba mama veuves (bakufa mibali) na bana bitike; makambo ya bosembo na tribunal mpo ya babola; bosembo mpo ya biloko Nzambe apesi biso lokola zamba. Toboyi corruption ya ndenge inso.
§ Tomikotisa,bandeko, lisanga o etumba ya makambo makonyata to makokitisa bomoto ya bandeko batau... “moto azali moto”. Yango wana toboyi matungisi manso ya bandeko basoda to ba policiers maye masalemi mpo ya koluka mbongo. Yango ezali kolembisa mpiko ya bato mpo ya mosala.
Bandeko ba bolingo,
Mokili oyo Nzambe apesi biso alingi te ‘te totika yango ebeba mpo ya bobangi ya biso to mpo ya boluli biloko to lokumu bokoleka. Moto akosa biso te.
Awa tosekwi na Kristu, tokota o etumba ya Bolingo bwa Ye.
Yemei “Elombe ya bomoi” akamba biso ntango inso o kati ya nzela inso ya bomoi bwa biso. Tokoma bongo “Bato ba bomoi”, bato bakopesa baninga mpe mokili ya biso bomoi solo.
Eyenga elamu ya Nsekwa o nkombo ya Mokonzi.
Ye moko apambola mpe abenisa biso.
Inongo, mwa le 24 Avril 2011
Wa bino,
Tata Episkopoko Philippe NKIERE KENA,
Episkopo wa Inongo.


text:
LINƆ́NGI YA MOSƐNZƐLI Sanza ya Avril 2015 | Okosepela koyekola Biblia?
Bamilio ya bato ya mokili mobimba bazwaka litomba na programɛ ya koyekola Biblia ofele elongo na Batatoli Yehova. Talá ndenge yo mpe okoki kozwela mateya yango litomba.
ELOBELI TITRE YA EZIPELI
Mpo na nini koyekola Biblia?
Ekómelá yo te ete oloba, ‘nazali na makambo mingi ya kosala’ to ‘naboyi komitya nsinga na nkingo’?
Programɛ ya koyekola Biblia mpo na moto nyonso
Zwá biyano na mituna 8 oyo bato batunaka mingi mpo na programɛ na biso ya boyekoli ya Biblia.
BIBLIA EBONGOLAKA BATO
Mituna misato ebongolaki bomoi na ngai
Ntango molakisi akómaki mwana-kelasi mpe mwana-kelasi akómaki molakisi, Doris Eldred azwaki biyano oyo ebongi na mituna oyo azalaki komituna mpo na bomoi.
Bazwi eloko moko ya kala ya valɛrɛ mingi na esika ya salite
Eteni ya papirisi ya Rylands ya evanzile ya Yoane ezali maniskri ya Biblia oyo eumeli mingi koleka bamaniskri mosusu nyonso ya Makomami ya Grɛki.
LISOLO NA MONINGA YA KARTYE
Mpo na nini kokanisaka liwa ya Yesu?
Bato mingi basalaka fɛti ya mbotama ya Yesu na Noele mpe ya lisekwa na ye na Pasika. Kasi mpo na nini Batatoli ya Yehova bakanisaka nde liwa ya Yesu?
Oyebaki yango?
Na limpinga ya basoda ya Roma, mokonzi ya basoda azalaki na mokumba nini? Batalatala ya kala ekeseni na oyo ya lelo na nini?
Biyano na mituna ya Biblia
Bato bakolingana mokolo mosusu?
Makambo mosusu
Biblia ezali mpenza na makanisi ya Nzambe?
Bakomi mingi ya Biblia balobi ete bakomaki makambo ya Nzambe. Mpo na nini?